מזמור שׁירו ליהוה׀ שׁיר חדשׁ כי נפלאות עשׂה הושׁיעה לו ימינו וזרוע קדשׁו


וחניתי כדור עליך וצרתי עליך מצב והקימתי עליך מצרת


אל תקח מאתו נשׁך ותרבית ויראת מאלהיך וחי אחיך עמך


מלא שׁבע זאת ונתנה לך גם את זאת בעבדה אשׁר תעבד עמדי עוד שׁבע שׁנים אחרות


את אשׁר יחטא אישׁ לרעהו ונשׁא בו אלה להאלתו ובא אלה לפני מזבחך בבית הזה


ותאר הגבול ונסב לפאת ים נגבה מן ההר אשׁר על פני בית חרון נגבה והיה תצאתיו אל קרית בעל היא קרית יערים עיר בני יהודה זאת פאת ים


אולם שׁלח נא ידך וגע אל עצמו ואל בשׂרו אם לא אל פניך יברכך


והבנים קשׁי פנים וחזקי לב אני שׁולח אותך אליהם ואמרת אליהם כה אמר אדני יהוה


ויחל יונה לבוא בעיר מהלך יום אחד ויקרא ויאמר עוד ארבעים יום ונינוה נהפכת


ויאמר יהוה אל משׁה עתה תראה אשׁר אעשׂה לפרעה כי ביד חזקה ישׁלחם וביד חזקה יגרשׁם מארצו


פקדיהם למטה יהודה ארבעה ושׁבעים אלף ושׁשׁ מאות


ונשׂא ההמון ירום לבבו והפיל רבאות ולא יעוז


אך עתה הלאני השׁמות כל עדתי


והיתה החרב אשׁר אתם יראים ממנה שׁם תשׂיג אתכם בארץ מצרים והרעב אשׁר אתם׀ דאגים ממנו שׁם ידבק אחריכם מצרים ושׁם תמתו


שׂאי עיניכם וראי הבאים מצפון איה העדר נתן לך צאן תפארתך


ילחכו עפר כנחשׁ כזחלי ארץ ירגזו ממסגרתיהם אל יהוה אלהינו יפחדו ויראו ממך


ויקח משׁה משׁמן המשׁחה ומן הדם אשׁר על המזבח ויז על אהרן על בגדיו ועל בניו ועל בגדי בניו אתו ויקדשׁ את אהרן את בגדיו ואת בניו ואת בגדי בניו אתו


אל תקנא באנשׁי רעה ואל תתאו להיות אתם


ובראות יהוה כי נכנעו היה דבר יהוה אל שׁמעיה׀ לאמר נכנעו לא אשׁחיתם ונתתי להם כמעט לפליטה ולא תתך חמתי בירושׁלם ביד שׁישׁק


והבאתי עליכם חרב נקמת נקם ברית ונאספתם אל עריכם ושׁלחתי דבר בתוככם ונתתם ביד אויב


הנה טפחות׀ נתתה ימי וחלדי כאין נגדך אך כל הבל כל אדם נצב סלה


וגם עד זקנה׀ ושׂיבה אלהים אל תעזבני עד אגיד זרועך לדור לכל יבוא גבורתך


כי אני לצלע נכון ומכאובי נגדי תמיד


והשׂיג לכם דישׁ את בציר ובציר ישׂיג את זרע ואכלתם לחמכם לשׂבע וישׁבתם לבטח בארצכם


והיה׀ באחרית הימים אשׁוב את שׁבית עילם נאם יהוה


שׂעיר עזים אחד לכפר עליכם


ויהי ישׁעיהו לא יצא העיר התיכנה ודבר יהוה היה אליו לאמר


ויסב חזקיהו פניו אל הקיר ויתפלל אל יהוה


ויפגעו את משׁה ואת אהרן נצבים לקראתם בצאתם מאת פרעה


והמה לשׁואה יבקשׁו נפשׁי יבאו בתחתיות הארץ


ולא אבה דוד להסיר אליו את ארון יהוה על עיר דוד ויטהו דוד בית עבד אדום הגתי


בן אדם שׂים פניך אל צידון והנבא עליה


משׁמרים הבלי שׁוא חסדם יעזבו


ויאמר אלהים זאת אות הברית אשׁר אני נתן ביני וביניכם ובין כל נפשׁ חיה אשׁר אתכם לדרת עולם


ויהי דבר יהוה אלי לאמר


וינחמו בני ישׂראל אל בנימן אחיו ויאמרו נגדע היום שׁבט אחד מישׂראל


ויכתב משׁה את התורה הזאת ויתנה אל הכהנים בני לוי הנשׂאים את ארון ברית יהוה ואל כל זקני ישׂראל


ובצאתם אל החצר החיצונה אל החצר החיצונה אל העם יפשׁטו את בגדיהם אשׁר המה משׁרתם בם והניחו אותם בלשׁכת הקדשׁ ולבשׁו בגדים אחרים ולא יקדשׁו את העם בבגדיהם


ויצו אותם ויאמר אלהם אני נאסף אל עמי קברו אתי אל אבתי אל המערה אשׁר בשׂדה עפרון החתי


ויואב שׁב מאחרי אבנר ויקבץ את כל העם ויפקדו מעבדי דוד תשׁעה עשׂר אישׁ ועשׂה אל


ותהי עוד מלחמה בגת ויהי׀ אישׁ מדין ואצבעת ידיו ואצבעת רגליו שׁשׁ ושׁשׁ עשׂרים וארבע מספר וגם הוא ילד להרפה


ואזרם במזרה בשׁערי הארץ שׁכלתי אבדתי את עמי מדרכיהם לוא שׁבו


לפני שׁבר גאון ולפני כשׁלון גבה רוח


וכל הנשׁים אשׁר נשׂא לבן אתנה בחכמה טוו את העזים


כי למען דוד נתן יהוה אלהיו לו ניר בירושׁלם להקים את בנו אחריו ולהעמיד את ירושׁלם


וארון אלהים נלקח ושׁני בני עלי מתו חפני ופינחס


ופלשׁתים באו ויפשׁטו בעמק רפאים


והנגשׂים אצים לאמר כלו מעשׂיכם דבר יום ביומו כאשׁר בהיות התבן


הוא מוצאת והיא שׁלחה אל חמיה לאמר לאישׁ אשׁר אלה לו אנכי הרה ותאמר הכר נא למי החתמת והפתילים והמטה האלה


ויבאו אל משׁה ואל אלעזר הכהן ואל עדת בני ישׂראל את השׁבי ואת המלקוח ואת השׁלל אל המחנה אל ערבת מואב אשׁר על ירדן ירחו


כי יכרית יהוה אלהיך את הגוים אשׁר יהוה אלהיך נתן לך את ארצם וירשׁתם וישׁבת בעריהם ובבתיהם


כי לא נעשׂה כפסח הזה מימי השׁפטים אשׁר שׁפטו את ישׂראל וכל ימי מלכי ישׂראל ומלכי יהודה


וילך אתה אישׁה הלוך ובכה אחריה עד בחרים ויאמר אליו אבנר לך שׁוב וישׁב


ויאמר דוד אל אביתר הכהן בן אחימלך הגישׁה נא לי האפד ויגשׁ אביתר את האפד אל דוד


ותבא אל אישׁ האלהים אל ההר ותחזק ברגליו ויגשׁ גיחזי להדפה ויאמר אישׁ האלהים הרפה לה כי נפשׁה מרה לה ויהוה העלים ממני ולא הגיד לי


הללו את יהוה מן הארץ תנינים וכל תהמות


אחז בנו חזקיהו בנו מנשׁה בנו


ויהי כראות יהורם את יהוא ויאמר השׁלום יהוא ויאמר מה השׁלום עד זנוני איזבל אמך וכשׁפיה הרבים


ויקח יהואשׁ מלך יהודה את כל הקדשׁים אשׁר הקדישׁו יהושׁפט ויהורם ואחזיהו אבתיו מלכי יהודה ואת קדשׁיו ואת כל הזהב הנמצא באצרות בית יהוה ובית המלך וישׁלח לחזאל מלך ארם ויעל מעל ירושׁלם


כי לא כן ביתי עם אל כי ברית עולם שׂם לי ערוכה בכל ושׁמרה כי כל ישׁעי וכל חפץ כי לא יצמיח


וישׁמע העם החנים לאמר קשׁר זמרי וגם הכה את המלך וימלכו כל ישׂראל את עמרי שׂר צבא על ישׂראל ביום ההוא במחנה


ולזבח השׁלמים בקר שׁנים אילם חמשׁה עתדים חמשׁה כבשׂים בני שׁנה חמשׁה זה קרבן גמליאל בן פדהצור


ושׂמת שׂכין בלעך אם בעל נפשׁ אתה


ונשׂא נס לגוים מרחוק ושׁרק לו מקצה הארץ והנה מהרה קל יבוא


הייתי שׂחק לכל עמי נגינתם כל היום


מכל׀ הבהמה הטהורה תקח לך שׁבעה שׁבעה אישׁ ואשׁתו ומן הבהמה אשׁר לא טהרה הוא שׁנים אישׁ ואשׁתו


כלה בחכה העלה יגרהו בחרמו ויאספהו במכמרתו על כן ישׂמח ויגיל


ויהיו כל ימי מתושׁלח תשׁע ושׁשׁים שׁנה ותשׁע מאות שׁנה וימת


על זה היה דוה לבנו על אלה חשׁכו עינינו


וברב גאונך תהרס קמיך תשׁלח חרנך יאכלמו כקשׁ


עם הארץ עשׁקו עשׁק וגזלו גזל ועני ואביון הונו ואת הגר עשׁקו בלא משׁפט


הללוהו בתף ומחול הללוהו במנים ועוגב


יהי רעב אנו ואיד נכון לצלעו


וישׁכב אחאב עם אבתיו וימלך אחזיהו בנו תחתיו


ויצעק העם אל משׁה ויתפלל משׁה אל יהוה ותשׁקע האשׁ


וספדו לו כל ישׂראל וקברו אתו כי זה לבדו יבא לירבעם אל קבר יען נמצא בו דבר טוב אל יהוה אלהי ישׂראל בבית ירבעם


השׂמחים אלי גיל ישׂישׂו כי ימצאו קבר


והוא רחום׀ יכפר עון ולא ישׁחית והרבה להשׁיב אפו ולא יעיר כל חמתו


כל חשׁך טמון לצפוניו תאכלהו אשׁ לא נפח ירע שׂריד באהלו


לשׁמר את מצות יהוה ואת חקתיו אשׁר אנכי מצוך היום לטוב לך


לקנות בכסף דלים ואביון בעבור נעלים ומפל בר נשׁביר


לבני גרשׁום ממשׁפחת חצי מטה מנשׁה את גולן בבשׁן ואת מגרשׁיה ואת עשׁתרות ואת מגרשׁיה


ויעשׂ אלהים את הרקיע ויבדל בין המים אשׁר מתחת לרקיע ובין המים אשׁר מעל לרקיע ויהי כן


ויאמר אבישׁי בן צרויה אל המלך למה יקלל הכלב המת הזה את אדני המלך אעברה נא ואסירה את ראשׁו


בימים ההם ומרדכי ישׁב בשׁער המלך קצף בגתן ותרשׁ שׁני סריסי המלך משׁמרי הסף ויבקשׁו לשׁלח יד במלך אחשׁורשׁ


קשׁרם על אצבעתיך כתבם על לוח לבך


וזאת ליהודה ויאמר שׁמע יהוה קול יהודה ואל עמו תביאנו ידיו רב לו ועזר מצריו תהיה


וצדוק בן אחיטוב ואחימלך בן אביתר כהנים ושׂריה סופר


וכרתי להם ברית ביום ההוא עם חית השׂדה ועם עוף השׁמים ורמשׂ האדמה וקשׁת וחרב ומלחמה אשׁבור מן הארץ והשׁכבתים לבטח


ביום ההוא נאם יהוה צבאות אקחך זרבבל בן שׁאלתיאל עבדי נאם יהוה ושׂמתיך כחותם כי בך בחרתי נאם יהוה צבאות


ולקחתי אתכם מן הגוים וקבצתי אתכם מכל הארצות והבאתי אתכם אל אדמתכם


שׁכנתי על מים רבים רבת אוצרת בא קצך אמת בצעך


ואל בני ישׂראל תדבר לאמר אישׁ כי ימות ובן אין לו והעברתם את נחלתו לבתו


ויהוא לא שׁמר ללכת בתורת יהוה אלהי ישׂראל בכל לבבו לא סר מעל חטאות ירבעם אשׁר החטיא את ישׂראל


ויבאו אל מחנה ישׂראל ויקמו ישׂראל ויכו את מואב וינסו מפניהם ויבו בה והכות את מואב


ותען חנה ותאמר לא אדני אשׁה קשׁת רוח אנכי ויין ושׁכר לא שׁתיתי ואשׁפך את נפשׁי לפני יהוה


וישׁלח חירם מלך צור את עבדיו אל שׁלמה כי שׁמע כי אתו משׁחו למלך תחת אביהו כי אהב היה חירם לדוד כל הימים


יהוה לי לא אירא מה יעשׂה לי אדם


וראה אם דרך עצב בי ונחני בדרך עולם


כי מי נח זאת לי אשׁר נשׁבעתי מעבר מי נח עוד על הארץ כן נשׁבעתי מקצף עליך ומגער בך


וימת גדעון בן יואשׁ בשׂיבה טובה ויקבר בקבר יואשׁ אביו בעפרה אבי העזרי


למחלי אלעזר ולא היה לו בנים


בצורות יארים בקע וכל יקר ראתה עינו


ויקרא אבנר אל יואב ויאמר הלנצח תאכל חרב הלוא ידעתה כי מרה תהיה באחרונה ועד מתי לא תאמר לעם לשׁוב מאחרי אחיהם


ויבן את קירות הבית מביתה בצלעות ארזים מקרקע הבית עד קירות הספן צפה עץ מבית ויצף את קרקע הבית בצלעות ברושׁים


ויכה אותם מלך בבל וימתם ברבלה בארץ חמת ויגל יהודה מעל אדמתו


ויצאו נערי שׂרי המדינות בראשׁנה וישׁלח בן הדד ויגידו לו לאמר אנשׁים יצאו משׁמרון


מגלה עמקות מני חשׁך ויצא לאור צלמות


נתנו את נבלת עבדיך מאכל לעוף השׁמים בשׂר חסידיך לחיתו ארץ


האנכי לאדם שׂיחי ואם מדוע לא תקצר רוחי


ויבאו שׁני האנשׁים בני בליעל וישׁבו נגדו ויעדהו אנשׁי הבליעל את נבות נגד העם לאמר ברך נבות אלהים ומלך ויצאהו מחוץ לעיר ויסקלהו באבנים וימת


כה אמר יהוה אלי עשׂה לך מוסרות ומטות ונתתם על צוארך


וככלות שׁלמה להתפלל והאשׁ ירדה מהשׁמים ותאכל העלה והזבחים וכבוד יהוה מלא את הבית


ועלית על עמי ישׂראל כענן לכסות הארץ באחרית הימים תהיה והבאותיך על ארצי למען דעת הגוים אתי בהקדשׁי בך לעיניהם גוג


איננו גדול בבית הזה ממני ולא חשׂך ממני מאומה כי אם אותך באשׁר את אשׁתו ואיך אעשׂה הרעה הגדלה הזאת וחטאתי לאלהים


הארח עולם תשׁמר אשׁר דרכו מתי און


וירד לקץ שׁנים אל אחאב לשׁמרון ויזבח לו אחאב צאן ובקר לרב ולעם אשׁר עמו ויסיתהו לעלות אל רמות גלעד


וידברו אליו את כל דברי יוסף אשׁר דבר אלהם וירא את העגלות אשׁר שׁלח יוסף לשׂאת אתו ותחי רוח יעקב אביהם


ותהי ראשׁית ממלכתו בבל וארך ואכד וכלנה בארץ שׁנער


חלק כחלק יאכלו לבד ממכריו על האבות


לבני בריעה לחבר משׁפחת החברי למלכיאל משׁפחת המלכיאלי


ויאמר׀ יהוה מציון ישׁאג ומירושׁלם יתן קולו ואבלו נאות הרעים ויבשׁ ראשׁ הכרמל


כי אתה אלהים שׁמעת לנדרי נתת ירשׁת יראי שׁמך


זאת מנוחתי עדי עד פה אשׁב כי אותיה


אל כל ראשׁ דרך בנית רמתך ותתעבי את יפיך ותפשׂקי את רגליך לכל עובר ותרבי את תזנתך


ויאכלו וישׁתו הוא והאנשׁים אשׁר עמו וילינו ויקומו בבקר ויאמר שׁלחני לאדני


ושׂמתי פדת בין עמי ובין עמך למחר יהיה האת הזה


כי שׁקר הם נבאים לכם למען הרחיק אתכם מעל אדמתכם והדחתי אתכם ואבדתם


הללוהו בתקע שׁופר הללוהו בנבל וכנור


כתר לי זעיר ואחוך כי עוד לאלוה מלים


ויאמר השׁב ידך אל חיקך וישׁב ידו אל חיקו ויוצאה מחיקו והנה שׁבה כבשׂרו


ויהיו שׁם עם דויד ימים שׁלושׁה אכלים ושׁותים כי הכינו להם אחיהם


וימליכו יושׁבי ירושׁלם את אחזיהו בנו הקטן תחתיו כי כל הראשׁנים הרג הגדוד הבא בערבים למחנה וימלך אחזיהו בן יהורם מלך יהודה


אלכה לי אל הגדלים ואדברה אותם כי המה ידעו דרך יהוה משׁפט אלהיהם אך המה יחדו שׁברו על נתקו מוסרות


ויתמדד על הילד שׁלשׁ פעמים ויקרא אל יהוה ויאמר יהוה אלהי תשׁב נא נפשׁ הילד הזה על קרבו


וזבדיה ומשׁלם וחזקי וחבר


וישׁבע יהושׁע בעת ההיא לאמר ארור האישׁ לפני יהוה אשׁר יקום ובנה את העיר הזאת את יריחו בבכרו ייסדנה ובצעירו יציב דלתיה


והוא עם בזוז ושׁסוי הפח בחורים כלם ובבתי כלאים החבאו היו לבז ואין מציל משׁסה ואין אמר השׁב


מלבד התיחשׂם לזכרים מבן שׁלושׁ שׁנים ולמעלה לכל הבא לבית יהוה לדבר יום ביומו לעבודתם במשׁמרותם כמחלקותיהם


רעך ורעה אביך אל תעזב ובית אחיך אל תבוא ביום אידך טוב שׁכן קרוב מאח רחוק


ויעל על המזבח׀ אשׁר עשׂה בבית אל בחמשׁה עשׂר יום בחדשׁ השׁמיני בחדשׁ אשׁר בדא מלבד ויעשׂ חג לבני ישׂראל ויעל על המזבח להקטיר


והיתה שׁבת הארץ לכם לאכלה לך ולעבדך ולאמתך ולשׂכירך ולתושׁבך הגרים עמך


וילנו כל עדת בני ישׂראל ממחרת על משׁה ועל אהרן לאמר אתם המתם את עם יהוה


והשׁיבו אל לבם בארץ אשׁר נשׁבו שׁם ושׁבו׀ והתחננו אליך בארץ שׁביהם לאמר חטאנו והעוינו רשׁענו


מגדל ישׁועות מלכו ועשׂה חסד׀ למשׁיחו לדוד ולזרעו עד עולם


וישׁלחו את רבקה אחתם ואת מנקתה ואת עבד אברהם ואת אנשׁיו


וחלה חרב בעריו וכלתה בדיו ואכלה ממעצותיהם


שׁאלו מיהוה מטר בעת מלקושׁ יהוה עשׂה חזיזים ומטר גשׁם יתן להם לאישׁ עשׂב בשׂדה


ויהיו בני נח היצאים מן התבה שׁם וחם ויפת וחם הוא אבי כנען


ואשׁלחה אליו לאמר לא נהיה כדברים האלה אשׁר אתה אומר כי מלבך אתה בודאם


ויזד יעקב נזיד ויבא עשׂו מן השׂדה והוא עיף


יחלץ עני בעניו ויגל בלחץ אזנם


כי גדול אתה ועשׂה נפלאות אתה אלהים לבדך


כחרב בציון שׁאון זרים תכניע חרב בצל עב זמיר עריצים יענה


ויאמר יהוה אל משׁה שׁלח ידך ואחז בזנבו וישׁלח ידו ויחזק בו ויהי למטה בכפו


ויקדשׁו את קדשׁ בגליל בהר נפתלי ואת שׁכם בהר אפרים ואת קרית ארבע היא חברון בהר יהודה


ויסדו הבנים את היכל יהוה ויעמידו הכהנים מלבשׁים בחצצרות והלוים בני אסף במצלתים להלל את יהוה על ידי דויד מלך ישׂראל


וידעתם כי אני יהוה בהביאי אתכם אל אדמת ישׂראל אל הארץ אשׁר נשׂאתי את ידי לתת אותה לאבותיכם


אישׁ יהודי היה בשׁושׁן הבירה ושׁמו מרדכי בן יאיר בן שׁמעי בן קישׁ אישׁ ימיני


וירא אהרן וכל בני ישׂראל את משׁה והנה קרן עור פניו וייראו מגשׁת אליו


ויפשׁע אדום מתחת יד יהודה עד היום הזה אז תפשׁע לבנה בעת ההיא


ושׁתים עשׂרה אבנים הקים יהושׁע בתוך הירדן תחת מצב רגלי הכהנים נשׂאי ארון הברית ויהיו שׁם עד היום הזה


ויבא געל בן עבד ואחיו ויעברו בשׁכם ויבטחו בו בעלי שׁכם


וספרים כתב לחרף ליהוה אלהי ישׂראל ולאמר עליו לאמר כאלהי גוי הארצות אשׁר לא הצילו עמם מידי כן לא יציל אלהי יחזקיהו עמו מידי


וכסף אחר הורדנו בידנו לשׁבר אכל לא ידענו מי שׂם כספנו באמתחתינו


שׁמעו דבר יהוה גוים והגידו באיים ממרחק ואמרו מזרה ישׂראל יקבצנו ושׁמרו כרעה עדרו


ולכן יחכה יהוה לחננכם ולכן ירום לרחמכם כי אלהי משׁפט יהוה אשׁרי כל חוכי לו


שׁכניה רחם מרמת


ואת בית צור ואת שׂוכו ואת עדלם


והיך יוכל עבד אדני זה לדבר עם אדני זה ואני מעתה לא יעמד בי כח ונשׁמה לא נשׁארה בי


מכה אישׁ ומת מות יומת


והיה כאשׁר דמיתי לעשׂות להם אעשׂה לכם


בניה בן יהוידע בן אישׁ חיל רב פעלים מן קבצאל הוא הכה את שׁני אריאל מואב והוא ירד והכה את הארי בתוך הבור ביום השׁלג


אתה בקעת מעין ונחל אתה הובשׁת נהרות איתן


כי זרים׀ קמו עלי ועריצים בקשׁו נפשׁי לא שׂמו אלהים לנגדם סלה


ויהי כדבר מלאך יהוה את הדברים האלה אל כל בני ישׂראל וישׂאו העם את קולם ויבכו


קול שׁמועה הנה באה ורעשׁ גדול מארץ צפון לשׂום את ערי יהודה שׁממה מעון תנים


לכה נשׁקה את אבינו יין ונשׁכבה עמו ונחיה מאבינו זרע


ואדם ביקר בל ילין נמשׁל כבהמות נדמו


ואל שׁדי יתן לכם רחמים לפני האישׁ ושׁלח לכם את אחיכם אחר ואת בנימין ואני כאשׁר שׁכלתי שׁכלתי


בככר הירדן יצקם המלך בעבי האדמה בין סכות ובין צרדתה


ושׁאר עץ יערו מספר יהיו ונער יכתבם


כפר לעמך ישׂראל אשׁר פדית יהוה ואל תתן דם נקי בקרב עמך ישׂראל ונכפר להם הדם


ושׁלחתי בה דבר ודם בחוצותיה ונפלל חלל בתוכה בחרב עליה מסביב וידעו כי אני יהוה


התבטח בו כי רב כחו ותעזב אליו יגיעך


הכרת פניהם ענתה בם וחטאתם כסדם הגידו לא כחדו אוי לנפשׁם כי גמלו להם רעה


וישׁכב שׁלמה עם אבתיו ויקבר בעיר דוד אביו וימלך רחבעם בנו תחתיו


גם כי אלך בגיא צלמות לא אירא רע כי אתה עמדי שׁבטך ומשׁענתך המה ינחמני


כי לא שׁאול תודך מות יהללך לא ישׂברו יורדי בור אל אמתך


נמו רעיך מלך אשׁור ישׁכנו אדיריך נפשׁו עמך על ההרים ואין מקבץ


ולקח הכהן את הזרע בשׁלה מן האיל וחלת מצה אחת מן הסל ורקיק מצה אחד ונתן על כפי הנזיר אחר התגלחו את נזרו


ואשׁברה מתלעות עול ומשׁניו אשׁליך טרף


ולכן הנה אדני מעלה עליהם את מי הנהר העצומים והרבים את מלך אשׁור ואת כל כבודו ועלה על כל אפיקיו והלך על כל גדותיו


מי אל כמוך נשׂא עון ועבר על פשׁע לשׁארית נחלתו לא החזיק לעד אפו כי חפץ חסד הוא


וירא יוסף אתם את בנימין ויאמר לאשׁר על ביתו הבא את האנשׁים הביתה וטבח טבח והכן כי אתי יאכלו האנשׁים בצהרים


ורחל לקחה את התרפים ותשׂמם בכר הגמל ותשׁב עליהם וימשׁשׁ לבן את כל האהל ולא מצא


וישׁב יהודה וישׂראל לבטח אישׁ תחת גפנו ותחת תאנתו מדן ועד באר שׁבע כל ימי שׁלמה


כי כה אמר עמוס בחרב ימות ירבעם וישׂראל גלה יגלה מעל אדמתו


התדע על מפלשׂי עב מפלאות תמים דעים


זאת נחמתי בעניי כי אמרתך חיתני


כי אנכי ידעתי את מריך ואת ערפך הקשׁה הן בעודני חי עמכם היום ממרים היתם עם יהוה ואף כי אחרי מותי


ואני ככבשׂ אלוף יובל לטבוח ולא ידעתי כי עלי׀ חשׁבו מחשׁבות נשׁחיתה עץ בלחמו ונכרתנו מארץ חיים ושׁמו לא יזכר עוד


וישׁתמר חקות עמרי וכל מעשׂה בית אחאב ותלכו במעצותם למען תתי אתך לשׁמה וישׁביה לשׁרקה וחרפת עמי תשׂאו


והיה כי יבאך יהוה אל ארץ הכנעני כאשׁר נשׁבע לך ולאבתיך ונתנה לך


ויאמר אליו אם אין פניך הלכים אל תעלנו מזה


ומפתח אהל מועד לא תצאו פן תמתו כי שׁמן משׁחת יהוה עליכם ויעשׂו כדבר משׁה


כי התעתים בנפשׁותיכם כי אתם שׁלחתם אתי אל יהוה אלהיכם לאמר התפלל בעדנו אל יהוה אלהינו וככל אשׁר יאמר יהוה אלהינו כן הגד לנו ועשׂינו


ומשׁם עבר קדמה מזרחה גתה חפר עתה קצין ויצא רמון המתאר הנעה


הושׁיעה יהוה כי גמר חסיד כי פסו אמונים מבני אדם


כאשׁר הייתי בימי חרפי בסוד אלוה עלי אהלי


וישׂם דוד את הדברים האלה בלבבו וירא מאד מפני אכישׁ מלך גת


נלאית ברב עצתיך יעמדו נא ויושׁיעך הברו שׁמים החזים בכוכבים מודיעם לחדשׁים מאשׁר יבאו עליך


מבני שׁכניה בן יחזיאל ועמו שׁלשׁ מאות הזכרים


ויהי כאשׁר שׁמעו אויבינו כי נודע לנו ויפר האלהים את עצתם ונשׁוב כלנו אל החומה אישׁ אל מלאכתו


ויכן להם עזיהו לכל הצבא מגנים ורמחים וכובעים ושׁרינות וקשׁתות ולאבני קלעים


וישׁכב אוריה פתח בית המלך את כל עבדי אדניו ולא ירד אל ביתו


והמלך ישׂמח באלהים יתהלל כל הנשׁבע בו כי יסכר פי דוברי שׁקר


והיה כי ישׁאלך בנך מחר לאמר מה זאת ואמרת אליו בחזק יד הוציאנו יהוה ממצרים מבית עבדים


בימיו בנה חיאל בית האלי את יריחה באבירם בכרו יסדה ובשׂגיב צעירו הציב דלתיה כדבר יהוה אשׁר דבר ביד יהושׁע בן נון


ואמיץ לבו בגבורים ערום ינוס ביום ההוא נאם יהוה


עלית למרום׀ שׁבית שׁבי לקחת מתנות באדם ואף סוררים לשׁכן׀ יה אלהים


טוב לשׁבת על פנת גג מאשׁת מדינים ובית חבר


שׁפעת גמלים תכסך בכרי מדין ועיפה כלם משׁבא יבאו זהב ולבונה ישׂאו ותהלת יהוה יבשׂרו


ויעשׂו נערי אבשׁלום לאמנון כאשׁר צוה אבשׁלום ויקמו׀ כל בני המלך וירכבו אישׁ על פרדו וינסו


ויעבר יהושׁע וכל ישׂראל עמו מלכישׁ עגלנה ויחנו עליה וילחמו עליה


חג הסכת תעשׂה לך שׁבעת ימים באספך מגרנך ומיקבך


חברת אשׁה אל אחותה כנפיהם לא יסבו בלכתן אישׁ אל עבר פניו ילכו


ומלאו בתיך ובתי כל עבדיך ובתי כל מצרים אשׁר לא ראו אבתיך ואבות אבתיך מיום היותם על האדמה עד היום הזה ויפן ויצא מעם פרעה


ואם המקדישׁ יגאל את ביתו ויסף חמישׁית כסף ערכך עליו והיה לו


כלנו בני אישׁ אחד נחנו כנים אנחנו לא היו עבדיך מרגלים


ויקרע יהושׁע שׂמלתיו ויפל על פניו ארצה לפני ארון יהוה עד הערב הוא וזקני ישׂראל ויעלו עפר על ראשׁם


טוב טעם ודעת למדני כי במצותיך האמנתי


עד אנה יהוה שׁועתי ולא תשׁמע אזעק אליך חמס ולא תושׁיע


ותכונן לך את עמך ישׂראל׀ לך לעם עד עולם ואתה יהוה היית להם לאלהים


ויקם יונה וילך אל נינוה כדבר יהוה ונינוה היתה עיר גדולה לאלהים מהלך שׁלשׁת ימים


תעבוני כל מתי סודי וזה אהבתי נהפכו בי


ואת פר החטאת ואת׀ שׂעיר החטאת אשׁר הובא את דמם לכפר בקדשׁ יוציא אל מחוץ למחנה ושׂרפו באשׁ את ערתם ואת בשׂרם ואת פרשׁם


ויאמר הנחשׁ אל האשׁה לא מות תמתון


נדרשׁתי ללוא שׁאלו נמצאתי ללא בקשׁני אמרתי הנני הנני אל גוי לא קרא בשׁמי


ויאמר ארור כנען עבד עבדים יהיה לאחיו


ועתה מה נאמר אלהינו אחרי זאת כי עזבנו מצותיך


החשׁיתי מעולם אחרישׁ אתאפק כיולדה אפעה אשׁם ואשׁאף יחד


ויעל שׁלמה שׁם על מזבח הנחשׁת לפני יהוה אשׁר לאהל מועד ויעל עליו עלות אלף


הידעת עת לדת יעלי סלע חלל אילות תשׁמר


וכל בת ירשׁת נחלה ממטות בני ישׂראל לאחד ממשׁפחת מטה אביה תהיה לאשׁה למען יירשׁו בני ישׂראל אישׁ נחלת אבתיו


ותרא איבתי ותכסה בושׁה האמרה אלי איו יהוה אלהיך עיני תראינה בה עתה תהיה למרמס כטיט חוצות


וירכסו את החשׁן מטבעתו אל טבעת האפד בפתיל תכלת להיות על חשׁב האפוד ולא יזח החשׁן מעל האפוד


מזמור לדוד יהוה רעי לא אחסר


ויתר דברי יהואחז וכל אשׁר עשׂה וגבורתו הלוא הם כתובים על ספר דברי הימים למלכי ישׂראל


שׁם בנימן׀ צעיר רדם שׂרי יהודה רגמתם שׂרי זבלון שׂרי נפתלי


חיים׀ שׁאל ממך נתתה לו ארך ימים עולם ועד


וכפתר תחת שׁני הקנים ממנה וכפתר תחת שׁני הקנים ממנה וכפתר תחת שׁני הקנים ממנה לשׁשׁת הקנים היצאים ממנה


ואהי להם כמו שׁחל כנמר על דרך אשׁור


ויעשׂ הרע בעיני יהוה ככל אשׁר עשׂו אבתיו


בית רשׁעים ישׁמד ואהל ישׁרים יפריח


ויחר לדוד על אשׁר פרץ יהוה פרץ בעזה ויקרא למקום ההוא פרץ עזה עד היום הזה


וריב ליהוה עם יהודה ולפקד על יעקב כדרכיו כמעלליו ישׁיב לו


מי בכם הנשׁאר אשׁר ראה את הבית הזה בכבודו הראשׁון ומה אתם ראים אתו עתה הלוא כמהו כאין בעיניכם


כי באמונה המה ארבעת גברי השׁערים הם הלוים והיו על הלשׁכות ועל האצרות בית האלהים


רומו מעט׀ ואיננו והמכו ככל יקפצון וכראשׁ שׁבלת ימלו


וישׁכב עמרי עם אבתיו ויקבר בשׁמרון וימלך אחאב בנו תחתיו


כל הידים תרפינה וכל ברכים תלכנה מים


אוי לי אמי כי ילדתני אישׁ ריב ואישׁ מדון לכל הארץ לא נשׁיתי ולא נשׁו בי כלה מקללוני


וילך בדרך אחר ולא שׁב בדרך אשׁר בא בה אל בית אל


יהללו את שׁם יהוה כי הוא צוה ונבראו


וראה אתו הכהן והנה שׂאת הנגע לבנה אדמדמת בקרחתו או בגבחתו כמראה צרעת עור בשׂר


זאת חקת התורה אשׁר צוה יהוה לאמר דבר׀ אל בני ישׂראל ויקחו אליך פרה אדמה תמימה אשׁר אין בה מום אשׁר לא עלה עליה על


מעין נרפשׂ ומקור משׁחת צדיק מט לפני רשׁע


בני עשׂו אליפז רעואל ויעושׁ ויעלם וקרח


והשׁבתי זמתך ממך ואת זנותך מארץ מצרים ולא תשׂאי עיניך אליהם ומצרים לא תזכרי עוד


אם תאבו ושׁמעתם טוב הארץ תאכלו


כי בשׁתי לשׁאול מן המלך חיל ופרשׁים לעזרנו מאויב בדרך כי אמרנו למלך לאמר יד אלהינו על כל מבקשׁיו לטובה ועזו ואפו על כל עזביו


כי שׁתים רעות עשׂה עמי אתי עזבו מקור׀ מים חיים לחצב להם בארות בארת נשׁברים אשׁר לא יכלו המים


שׂחק לרעהו׀ אהיה קרא לאלוה ויענהו שׂחוק צדיק תמים


ולנשׂיא מזה ומזה לתרומת הקדשׁ ולאחזת העיר אל פני תרומת הקדשׁ ואל פני אחזת העיר מפאת ים ימה ומפאת קדמה קדימה וארך לעמות אחד החלקים מגבול ים אל גבול קדימה


ותקח מרים הנביאה אחות אהרן את התף בידה ותצאן כל הנשׁים אחריה בתפים ובמחלת


רבות מחשׁבות בלב אישׁ ועצת יהוה היא תקום


יהוה אדנינו מה אדיר שׁמך בכל הארץ


כה אמר יהוה הנני מעיר על בבל ואל ישׁבי לב קמי רוח משׁחית


צדקתך׀ כהררי אל משׁפטך תהום רבה אדם ובהמה תושׁיע יהוה


הישׁ למטר אב או מי הוליד אגלי טל


ויעשׂ הישׁר בעיני יהוה ככל אשׁר עשׂה אמציהו אביו


יהי יהוה אלהיך ברוך אשׁר׀ חפץ בך לתתך על כסאו למלך ליהוה אלהיך באהבת אלהיך את ישׂראל להעמידו לעולם ויתנך עליהם למלך לעשׂות משׁפט וצדקה


ויהי הם מריקים שׂקיהם והנה אישׁ צרור כספו בשׂקו ויראו את צררות כספיהם המה ואביהם וייראו


כי׀ אני יהוה אדבר את אשׁר אדבר דבר ויעשׂה לא תמשׁך עוד כי בימיכם בית המרי אדבר דבר ועשׂיתיו נאם אדני יהוה


יעמדו נא שׂרינו לכל הקהל וכל׀ אשׁר בערינו ההשׁיב נשׁים נכריות יבא לעתים מזמנים ועמהם זקני עיר ועיר ושׁפטיה עד להשׁיב חרון אף אלהינו ממנו עד לדבר הזה


לאסר שׂריו בנפשׁו וזקניו יחכם


מי הכה את אבימלך בן ירבשׁת הלוא אשׁה השׁליכה עליו פלח רכב מעל החומה וימת בתבץ למה נגשׁתם אל החומה ואמרת גם עבדך אוריה החתי מת


כי כל ראשׁ קרחה וכל זקן גרעה על כל ידים גדדת ועל מתנים שׂק


זכר צדיק לברכה ושׁם רשׁעים ירקב


וידבר אליו כה אמר יהוה יען אשׁר שׁלחת מלאכים לדרשׁ בבעל זבוב אלהי עקרון המבלי אין אלהים בישׂראל לדרשׁ בדברו לכן המטה אשׁר עלית שׁם לא תרד ממנה כי מות תמות


נתיב לא ידעו עיט ולא שׁזפתו עין איה


ויעל דוד כדבר גד כאשׁר צוה יהוה


ויעל המלך בית יהוה וכל אישׁ יהודה וישׁבי ירושׁלם והכהנים והלוים וכל העם מגדול ועד קטן ויקרא באזניהם את כל דברי ספר הברית הנמצא בית יהוה


ולא נסוג ממך תחינו ובשׁמך נקרא


ומה יצדק אנושׁ עם אל ומה יזכה ילוד אשׁה


והמלך שׁלמה וכל עדת ישׂראל הנועדים עליו אתו לפני הארון מזבחים צאן ובקר אשׁר לא יספרו ולא ימנו מרב


וכעמדו תשׁבר מלכותו ותחץ לארבע רוחות השׁמים ולא לאחריתו ולא כמשׁלו אשׁר משׁל כי תנתשׁ מלכותו ולאחרים מלבד אלה


ונשׂא השׂעיר עליו את כל עונתם אל ארץ גזרה ושׁלח את השׂעיר במדבר


הלא את שׂכת בעדו ובעד ביתו ובעד כל אשׁר לו מסביב מעשׂה ידיו ברכת ומקנהו פרץ בארץ


ויהי בימי אחז בן יותם בן עזיהו מלך יהודה עלה רצין מלך ארם ופקח בן רמליהו מלך ישׂראל ירושׁלם למלחמה עליה ולא יכל להלחם עליה


עליה לבניכם ספרו ובניכם לבניהם ובניהם לדור אחר


ולא שׁמעו ולא הטו את אזנם ויקשׁו את ערפם לבלתי שׁומע ולבלתי קחת מוסר


והכיתם כל עיר מבצר וכל עיר מבחור וכל עץ טוב תפילו וכל מעיני מים תסתמו וכל החלקה הטובה תכאבו באבנים


וילך בלעם עם בלק ויבאו קרית חצות


לבוא בנקרות הצרים ובסעפי הסלעים מפני פחד יהוה ומהדר גאונו בקומו לערץ הארץ


ישׂא יהוה׀ פניו אליך וישׂם לך שׁלום


אלוף קנז אלוף תימן אלוף מבצר


ויחפשׂ בגדול החל ובקטן כלה וימצא הגביע באמתחת בנימן


ויבא את הבדים בטבעת על צלעת הארן לשׂאת את הארן


ובעת קץ יתנגח עמו מלך הנגב וישׂתער עליו מלך הצפון ברכב ובפרשׁים ובאניות רבות ובא בארצות ושׁטף ועבר


כה אמר יהוה צבאות אלהי ישׂראל אל אחאב בן קוליה ואל צדקיהו בן מעשׂיה הנבאים לכם בשׁמי שׁקר הנני׀ נתן אתם ביד נבוכדראצר מלך בבל והכם לעיניכם


והכהנים נשׂאי הארון עמדים בתוך הירדן עד תם כל הדבר אשׁר צוה יהוה את יהושׁע לדבר אל העם ככל אשׁר צוה משׁה את יהושׁע וימהרו העם ויעברו


ויאמר מיכה עתה ידעתי כי ייטיב יהוה לי כי היה לי הלוי לכהן


ויאמר ערם יצתי מבטן אמי וערם אשׁוב שׁמה יהוה נתן ויהוה לקח יהי שׁם יהוה מברך


וכל הנגע במשׁכבה יכבס בגדיו ורחץ במים וטמא עד הערב


רבים מבקשׁים פני מושׁל ומיהוה משׁפט אישׁ


בצאת עזבוניך מימים השׂבעת עמים רבים ברב הוניך ומערביך העשׁרת מלכי ארץ


וירחיבו עלי פיהם אמרו האח׀ האח ראתה עינינו


בני יפת גמר ומגוג ומדי ויון ותבל ומשׁך ותירס


זאת נעשׂה להם והחיה אותם ולא יהיה עלינו קצף על השׁבועה אשׁר נשׁבענו להם


ועברתי בארץ מצרים בלילה הזה והכיתי כל בכור בארץ מצרים מאדם ועד בהמה ובכל אלהי מצרים אעשׂה שׁפטים אני יהוה


לא תזבח על חמץ דם זבחי ולא ילין חלב חגי עד בקר


לארבע רוחות מדדו חומה לו סביב׀ סביב ארך חמשׁ מאות ורחב חמשׁ מאות להבדיל בין הקדשׁ לחל


יפל מצדך׀ אלף ורבבה מימינך אליך לא יגשׁ


אף על יתום תפילו ותכרו על ריעכם


חץ שׁוחט לשׁונם מרמה דבר בפיו שׁלום את רעהו ידבר ובקרבו ישׂים ארבו


משׂא מואב כי בליל שׁדד ער מואב נדמה כי בליל שׁדד קיר מואב נדמה


שׂמחנו כימות עניתנו שׁנות ראינו רעה


ואת צדקיהו מלך יהודה ואת שׂריו אתן ביד איביהם וביד מבקשׁי נפשׁם וביד חיל מלך בבל העלים מעליכם


שׁחתך ישׂראל כי בי בעזרך


ויזבחו זבחי תודה ויספרו מעשׂיו ברנה ׆


והיה לכם למשׁמרת עד ארבעה עשׂר יום לחדשׁ הזה ושׁחטו אתו כל קהל עדת ישׂראל בין הערבים


ושׁלשׁת האנשׁים האלה בתוכה חי אני נאם אדני יהוה לא יצילו בנים ובנות כי הם לבדם ינצלו


ויהי כראות שׂרי הרכב כי לא מלך ישׂראל הוא וישׁובו מאחריו


ויסע דגל מחנה בני יהודה בראשׁנה לצבאתם ועל צבאו נחשׁון בן עמינדב


בן עשׂרים וחמשׁ שׁנה יהויקים במלכו ואחת עשׂרה שׁנה מלך בירושׁלם ויעשׂ הרע בעיני יהוה אלהיו


ארור מסיג גבול רעהו ואמר כל העם אמן


ואמרת כה אמר אדני יהוה לירושׁלם מכרתיך ומלדתיך מארץ הכנעני אביך האמרי ואמך חתית


ועשׂה כרוב אחד מקצה מזה וכרוב אחד מקצה מזה מן הכפרת תעשׂו את הכרבים על שׁני קצותיו


ויהרג מלכים אדירים כי לעולם חסדו


בן אבינדב כל נפת דאר טפת בת שׁלמה היתה לו לאשׁה


מלכי צבאות ידדון ידדון ונות בית תחלק שׁלל


בהצותו׀ את ארם נהרים ואת ארם צובה וישׁב יואב ויך את אדום בגיא מלח שׁנים עשׂר אלף


ונקבצו בני יהודה ובני ישׂראל יחדו ושׂמו להם ראשׁ אחד ועלו מן הארץ כי גדול יום יזרעאל


ויתנו עליו פתיל תכלת לתת על המצנפת מלמעלה כאשׁר צוה יהוה את משׁה


כי אז על שׁדי תתענג ותשׂא אל אלוה פניך


ויכתב מרדכי את הדברים האלה וישׁלח ספרים אל כל היהודים אשׁר בכל מדינות המלך אחשׁורושׁ הקרובים והרחוקים


זכר חסדו׀ ואמונתו לבית ישׂראל ראו כל אפסי ארץ את ישׁועת אלהינו


יעורו ויעלו הגוים אל עמק יהושׁפט כי שׁם אשׁב לשׁפט את כל הגוים מסביב


ועתה שׂא נא את חטאתי ושׁוב עמי ואשׁתחוה ליהוה


ויתר דברי יהושׁפט הראשׁנים והאחרנים הנם כתובים בדברי יהוא בן חנני אשׁר העלה על ספר מלכי ישׂראל


ונתתם אתה אל אלעזר הכהן והוציא אתה אל מחוץ למחנה ושׁחט אתה לפניו


וזאת תורת האשׁם קדשׁ קדשׁים הוא


שׁמעו רחוקים אשׁר עשׂיתי ודעו קרובים גברתי


למנצח בנגינת מזמור שׁיר


הלוך ילך׀ ובכה נשׂא משׁך הזרע בא יבוא ברנה נשׂא אלמתיו


ויאמר שׁאול אל עבדיו ראו נא לי אישׁ מיטיב לנגן והביאותם אלי


וכל השׂרים והגברים וגם כל בני המלך דויד נתנו יד תחת שׁלמה המלך


כה אמר אדני יהוה הנני אל הרעים ודרשׁתי את צאני מידם והשׁבתים מרעות צאן ולא ירעו עוד הרעים אותם והצלתי צאני מפיהם ולא תהיין להם לאכלה


ויגד למלך דוד לאמר ברך יהוה את בית עבד אדם ואת כל אשׁר לו בעבור ארון האלהים וילך דוד ויעל את ארון האלהים מבית עבד אדם עיר דוד בשׂמחה


הנה ימים באים ונשׂא׀ כל אשׁר בביתך ואשׁר אצרו אבתיך עד היום הזה בבלה לא יותר דבר אמר יהוה


תכון תפלתי קטרת לפניך משׂאת כפי מנחת ערב


נאם שׁמע אמרי אל וידע דעת עליון מחזה שׁדי יחזה נפל וגלוי עינים


וחור הוליד את אורי ואורי הוליד את בצלאל


ורוח יהוה לבשׁה את גדעון ויתקע בשׁופר ויזעק אביעזר אחריו


ואת עמודיו חמשׁה ואת וויהם וצפה ראשׁיהם וחשׁקיהם זהב ואדניהם חמשׁה נחשׁת


ותרא האתון את מלאך יהוה נצב בדרך וחרבו שׁלופה בידו ותט האתון מן הדרך ותלך בשׂדה ויך בלעם את האתון להטתה הדרך


וכשׁמע אסא הדברים האלה והנבואה עדד הנביא התחזק ויעבר השׁקוצים מכל ארץ יהודה ובנימן ומן הערים אשׁר לכד מהר אפרים ויחדשׁ את מזבח יהוה אשׁר לפני אולם יהוה


ויאמר אלי בן אדם אלה האנשׁים החשׁבים און והיעצים עצת רע בעיר הזאת


ויאמר אלי הנבא אל הרוח הנבא בן אדם ואמרת אל הרוח כה אמר׀ אדני יהוה מארבע רוחות באי הרוח ופחי בהרוגים האלה ויחיו


הנה לאשׁ נתן לאכלה את שׁני קצותיו אכלה האשׁ ותוכו נחר היצלח למלאכה


שׁלם בנו מבשׂם בנו משׁמע בנו


מקול שׁעטת פרסות אביריו מרעשׁ לרכבו המון גלגליו לא הפנו אבות אל בנים מרפיון ידים


ויתפשׁט יהונתן את המעיל אשׁר עליו ויתנהו לדוד ומדיו ועד חרבו ועד קשׁתו ועד חגרו


וירכיבו את ארון האלהים על עגלה חדשׁה מבית אבינדב ועזא ואחיו נהגים בעגלה


ותלד הבכירה בן ותקרא שׁמו מואב הוא אבי מואב עד היום


ובכל כרמים מספד כי אעבר בקרבך אמר יהוה


ובני חצי שׁבט מנשׁה ישׁבו בארץ מבשׁן עד בעל חרמון ושׂניר והר חרמון המה רבו


ויכל אלהים ביום השׁביעי מלאכתו אשׁר עשׂה וישׁבת ביום השׁביעי מכל מלאכתו אשׁר עשׂה


ויאסף כל אישׁ ישׂראל אל העיר כאישׁ אחד חברים


כי ישׁמעון את שׁמך הגדול ואת ידך החזקה וזרעך הנטויה ובא והתפלל אל הבית הזה


ההפכים ללענה משׁפט וצדקה לארץ הניחו


ויהי להם הגבול יעזר וכל ערי הגלעד וחצי ארץ בני עמון עד ערוער אשׁר על פני רבה


ויאמר יונתן עכר אבי את הארץ ראו נא כי ארו עיני כי טעמתי מעט דבשׁ הזה


וירו הירים למלך יאשׁיהו ויאמר המלך לעבדיו העבירוני כי החליתי מאד


ויבאו אליו כל אחיו וכל אחיתיו וכל ידעיו לפנים ויאכלו עמו לחם בביתו וינדו לו וינחמו אתו על כל הרעה אשׁר הביא יהוה עליו ויתנו לו אישׁ קשׂיטה אחת ואישׁ נזם זהב אחד


ואתה זנחת ותמאס התעברת עם משׁיחך


ויתיצבו בתוך החלקה ויצילוה ויכו את פלשׁתים ויושׁע יהוה תשׁועה גדולה


וישׁלח המלך דוד ויקחהו מבית מכיר בן עמיאל מלו דבר


ביום ההוא ישׁעה האדם על עשׂהו ועיניו אל קדושׁ ישׂראל תראינה


אם אתם תבאו אל הארץ אשׁר נשׂאתי את ידי לשׁכן אתכם בה כי אם כלב בן יפנה ויהושׁע בן נון


בעמדם יעמדו וברומם ירומו אותם כי רוח החיה בהם


וימשׁחו אתו צדוק הכהן ונתן הנביא למלך בגחון ויעלו משׁם שׂמחים ותהם הקריה הוא הקול אשׁר שׁמעתם


וירא יואב כי היתה אליו פני המלחמה מפנים ומאחור ויבחר מכל בחורי בישׂראל ויערך לקראת ארם


גם אני׀ אודך בכלי נבל אמתך אלהי אזמרה לך בכנור קדושׁ ישׂראל


ותאמר ציון עזבני יהוה ואדני שׁכחני


והנה שׁבע פרות אחרות עלות אחריהן דלות ורעות תאר מאד ורקות בשׂר לא ראיתי כהנה בכל ארץ מצרים לרע


נביא אקים להם מקרב אחיהם כמוך ונתתי דברי בפיו ודבר אליהם את כל אשׁר אצונו


בני יואל שׁמעיה בנו גוג בנו שׁמעי בנו


אשׁר לא יספר צבא השׁמים ולא ימד חול הים כן ארבה את זרע דוד עבדי ואת הלוים משׁרתי אתי


לא שׁלותי׀ ולא שׁקטתי ולא נחתי ויבא רגז


ויאמר לו אמר נא אליה הנה חרדת׀ אלינו את כל החרדה הזאת מה לעשׂות לך הישׁ לדבר לך אל המלך או אל שׂר הצבא ותאמר בתוך עמי אנכי ישׁבת


יסבו עלי׀ רביו יפלח כליותי ולא יחמול ישׁפך לארץ מררתי


ואמר אלכם בעת ההוא לאמר לא אוכל לבדי שׂאת אתכם


וישׁאל דוד ביהוה לאמר ארדף אחרי הגדוד הזה האשׂגנו ויאמר לו רדף כי השׂג תשׂיג והצל תציל


ועתה כבשׂר אחינו בשׂרנו כבניהם בנינו והנה אנחנו כבשׁים את בנינו ואת בנתינו לעבדים וישׁ מבנתינו נכבשׁות ואין לאל ידנו ושׂדתינו וכרמינו לאחרים


פנה אלי וחנני כמשׁפט לאהבי שׁמך


ושׁמרו את משׁמרת אהל מועד ואת משׁמרת הקדשׁ ומשׁמרת בני אהרן אחיהם לעבדת בית יהוה


ויכו את כל הנפשׁ אשׁר בה לפי חרב החרם לא נותר כל נשׁמה ואת חצור שׂרף באשׁ


הנה אנחנו היום עבדים והארץ אשׁר נתתה לאבתינו לאכל את פריה ואת טובה הנה אנחנו עבדים עליה


ויאמר מלך בני עמון אל מלאכי יפתח כי לקח ישׂראל את ארצי בעלותו ממצרים מארנון ועד היבק ועד הירדן ועתה השׁיבה אתהן בשׁלום


עלי אלהים נדריך אשׁלם תודת לך


ובמלואת׀ הימים האלה עשׂה המלך לכל העם הנמצאים בשׁושׁן הבירה למגדול ועד קטן משׁתה שׁבעת ימים בחצר גנת ביתן המלך


וימלכהו אל הגלעד ואל האשׁורי ואל יזרעאל ועל אפרים ועל בנימן ועל ישׂראל כלה


ובאה והכה את ארץ מצרים אשׁר למות למות ואשׁר לשׁבי לשׁבי ואשׁר לחרב לחרב


והיה העיר הקרבה אל החלל ולקחו זקני העיר ההוא עגלת בקר אשׁר לא עבד בה אשׁר לא משׁכה בעל


נאף אשׁה חסר לב משׁחית נפשׁו הוא יעשׂנה


יקראני׀ ואענהו עמו אנכי בצרה אחלצהו ואכבדהו


יהי חסדך יהוה עלינו כאשׁר יחלנו לך


בני דליה בני טוביה בני נקודא שׁשׁ מאות וארבעים ושׁנים


כי כה אמר אדני יהוה הנני מביא אל צר נבוכדראצר מלך בבל מצפון מלך מלכים בסוס וברכב ובפרשׁים וקהל ועם רב


ויעמד רב שׁקה ויקרא בקול גדול יהודית ויאמר שׁמעו את דברי המלך הגדול מלך אשׁור


תען לשׁוני אמרתך כי כל מצותיך צדק


והישׁב על הכלי אשׁר ישׁב עליו הזב יכבס בגדיו ורחץ במים וטמא עד הערב


אולי ימשׁני אבי והייתי בעיניו כמתעתע והבאתי עלי קללה ולא ברכה


ואם לא תשׁלים עמך ועשׂתה עמך מלחמה וצרת עליה


ונהי כטמא כלנו וכבגד עדים כל צדקתינו ונבל כעלה כלנו ועוננו כרוח ישׂאנו


הראיתה עמך קשׁה השׁקיתנו יין תרעלה


ואמרה אלהי בשׁתי ונכלמתי להרים אלהי פני אליך כי עונתינו רבו למעלה ראשׁ ואשׁמתנו גדלה עד לשׁמים


ויקח שׁמואל את פך השׁמן ויצק על ראשׁו וישׁקהו ויאמר הלוא כי משׁחך יהוה על נחלתו לנגיד


כל הנחלים הלכים אל הים והים איננו מלא אל מקום שׁהנחלים הלכים שׁם הם שׁבים ללכת


ולאברם היטיב בעבורה ויהי לו צאן ובקר וחמרים ועבדים ושׁפחת ואתנת וגמלים


שׁמעו נא את אשׁר יהוה אמר קום ריב את ההרים ותשׁמענה הגבעות קולך


ואם אין אחים לאביו ונתתם את נחלתו לשׁארו הקרב אליו ממשׁפחתו וירשׁ אתה והיתה לבני ישׂראל לחקת משׁפט כאשׁר צוה יהוה את משׁה


בני עדין ארבע מאות חמשׁים וארבעה


ותאמר לו אשׁתו לו חפץ יהוה להמיתנו לא לקח מידנו עלה ומנחה ולא הראנו את כל אלה וכעת לא השׁמיענו כזאת


ברעתו ידחה רשׁע וחסה במותו צדיק


הבישׁו חכמים חתו וילכדו הנה בדבר יהוה מאסו וחכמת מה להם


כל הנשׁמה תהלל יה הללו יה


הפך לבם לשׂנא עמו להתנכל בעבדיו


כצנת שׁלג׀ ביום קציר ציר נאמן לשׁלחיו ונפשׁ אדניו ישׁיב


ויברכהו ויאמר ברוך אברם לאל עליון קנה שׁמים וארץ


לך אל נמלה עצל ראה דרכיה וחכם


והשׁלכתי אתכם מעל פני כאשׁר השׁלכתי את כל אחיכם את כל זרע אפרים


ויאמר משׁה אל יהוה בי אדני לא אישׁ דברים אנכי גם מתמול גם משׁלשׁם גם מאז דברך אל עבדך כי כבד פה וכבד לשׁון אנכי


קרבנו קערת כסף אחת שׁלשׁים ומאה משׁקלה מזרק אחד כסף שׁבעים שׁקל בשׁקל הקדשׁ שׁניהם׀ מלאים סלת בלולה בשׁמן למנחה


אראנו ולא עתה אשׁורנו ולא קרוב דרך כוכב מיעקב וקם שׁבט מישׂראל ומחץ פאתי מואב וקרקר כל בני שׁת


כח מעשׂיו הגיד לעמו לתת להם נחלת גוים


ויאמר יהוה גם את יהודה אסיר מעל פני כאשׁר הסרתי את ישׂראל ומאסתי את העיר הזאת אשׁר בחרתי את ירושׁלם ואת הבית אשׁר אמרתי יהיה שׁמי שׁם


בני בגוי אלפים חמשׁים ושׁשׁה


שׁבת שׁבתון הוא לכם ועניתם את נפשׁתיכם בתשׁעה לחדשׁ בערב מערב עד ערב תשׁבתו שׁבתכם


ברוך יהוה אלהי ישׂראל מן העולם ועד העלם ויאמרו כל העם אמן והלל ליהוה


אוריה החתי זבד בן אחלי


כף אחת עשׂרה זהב מלאה קטרת


כעת במרום תמריא תשׂחק לסוס ולרכבו


כי פשׁעי אני אדע וחטאתי נגדי תמיד


לחכם לב יקרא נבון ומתק שׂפתים יסיף לקח


ותרעב כל ארץ מצרים ויצעק העם אל פרעה ללחם ויאמר פרעה לכל מצרים לכו אל יוסף אשׁר יאמר לכם תעשׂו


לסיחון׀ מלך האמרי ולעוג מלך הבשׁן ולכל ממלכות כנען


ארוממך יהוה כי דליתני ולא שׂמחת איבי לי


והמים גברו מאד מאד על הארץ ויכסו כל ההרים הגבהים אשׁר תחת כל השׁמים


אדני שׁאל את עבדיו לאמר הישׁ לכם אב או אח


והנה הוא שׂם עלילת דברים לאמר לא מצאתי לבתך בתולים ואלה בתולי בתי ופרשׂו השׂמלה לפני זקני העיר


מזכר עד נקבה תשׁלחו אל מחוץ למחנה תשׁלחום ולא יטמאו את מחניהם אשׁר אני שׁכן בתוכם


מי יספר שׁחקים בחכמה ונבלי שׁמים מי ישׁכיב


ותשׂא רבקה את עיניה ותרא את יצחק ותפל מעל הגמל


ויעשׂ מכסה לאהל ערת אלים מאדמים ומכסה ערת תחשׁים מלמעלה


ויצא מהם תודה וקול משׂחקים והרבתים ולא ימעטו והכבדתים ולא יצערו


ויאמר לו יוסף זה פתרנו שׁלשׁת השׂרגים שׁלשׁת ימים הם


ויעלו ויתרו את הארץ ממדבר צן עד רחב לבא חמת


למה תמותו אתה ועמך בחרב ברעב ובדבר כאשׁר דבר יהוה אל הגוי אשׁר לא יעבד את מלך בבל


ישׁבו לארץ ידמו זקני בת ציון העלו עפר על ראשׁם חגרו שׂקים הורידו לארץ ראשׁן בתולת ירושׁלם


הוי אריאל אריאל קרית חנה דוד ספו שׁנה על שׁנה חגים ינקפו


ותיטב הנערה בעיניו ותשׂא חסד לפניו ויבהל את תמרוקיה ואת מנותה לתת לה ואת שׁבע הנערות הראיות לתת לה מבית המלך וישׁנה ואת נערותיה לטוב בית הנשׁים


צרעת נושׁנת הוא בעור בשׂרו וטמאו הכהן לא יסגרנו כי טמא הוא


ויבאו אליה בני בבל למשׁכב דדים ויטמאו אותה בתזנותם ותטמא בם ותקע נפשׁה מהם


ואם נדר׀ או נדבה זבח קרבנו ביום הקריבו את זבחו יאכל וממחרת והנותר ממנו יאכל


אשׁרי יושׁבי ביתך עוד יהללוך סלה


ויאמר יהונתן אל דוד לכה ונצא השׂדה ויצאו שׁניהם השׂדה


אהה אדני יהוה הנה׀ אתה עשׂית את השׁמים ואת הארץ בכחך הגדול ובזרעך הנטויה לא יפלא ממך כל דבר


ואת עמודי הנחשׁת אשׁר לבית יהוה ואת המכנות ואת ים הנחשׁת אשׁר בבית יהוה שׁברו כשׂדים וישׂאו את כל נחשׁתם בבלה


ויבא בין׀ מחנה מצרים ובין מחנה ישׂראל ויהי הענן והחשׁך ויאר את הלילה ולא קרב זה אל זה כל הלילה


על המנרה הטהרה יערך את הנרות לפני יהוה תמיד


ופינחס בן אלעזר נגיד היה עליהם לפנים יהוה׀ עמו


בשׁנת חמשׁ עשׂרה שׁנה לאמציהו בן יואשׁ מלך יהודה מלך ירבעם בן יואשׁ מלך ישׂראל בשׁמרון ארבעים ואחת שׁנה


ואישׁ כי יכה כל נפשׁ אדם מות יומת


ויסמך את ידיו עליו ויצוהו כאשׁר דבר יהוה ביד משׁה


וישׁלח חירם אל שׁלמה לאמר שׁמעתי את אשׁר שׁלחת אלי אני אעשׂה את כל חפצך בעצי ארזים ובעצי ברושׁים


בוטח בלבו הוא כסיל והולך בחכמה הוא ימלט


ויצא הכהן מן הבית אל פתח הבית והסגיר את הבית שׁבעת ימים


ואתם היום מאסתם את אלהיכם אשׁר הוא מושׁיע לכם מכל רעותיכם וצרתיכם ותאמרו לו כי מלך תשׂים עלינו ועתה התיצבו לפני יהוה לשׁבטיכם ולאלפיכם


ואתה יהוה ידעת את כל עצתם עלי למות אל תכפר על עונם וחטאתם מלפניך אל תמחי והיו מכשׁלים לפניך בעת אפך עשׂה בהם


ויען אליה וידבר אליהם אם אישׁ האלהים אני תרד אשׁ מן השׁמים ותאכל אתך ואת חמשׁיך ותרד אשׁ אלהים מן השׁמים ותאכל אתו ואת חמשׁיו


כי תוליד בנים ובני בנים ונושׁנתם בארץ והשׁחתם ועשׂיתם פסל תמונת כל ועשׂיתם הרע בעיני יהוה אלהיך להכעיסו


בך צרינו ננגח בשׁמך נבוס קמינו


אך בחלקות תשׁית למו הפלתם למשׁואות


הביטו אליו ונהרו ופניהם אל יחפרו


ואת הדורם ואת אוזל ואת דקלה


אם לא ימצא הגנב ונקרב בעל הבית אל האלהים אם לא שׁלח ידו במלאכת רעהו


לא תדרשׁ שׁלמם וטבתם כל ימיך לעולם


ביום הרביעי נשׂיא לבני ראובן אליצור בן שׁדיאור


תבוא בכלח אלי קבר כעלות גדישׁ בעתו


וישׁמע שׁאול את העם ויפקדם בטלאים מאתים אלף רגלי ועשׂרת אלפים את אישׁ יהודה


ויכס הענן את אהל מועד וכבוד יהוה מלא את המשׁכן


בני ארח שׁבע מאות חמשׁה ושׁבעים


וצבאו ופקדיו שׁשׁה וארבעים אלף וחמשׁ מאות


ואת האבנט שׁשׁ משׁזר ותכלת וארגמן ותולעת שׁני מעשׂה רקם כאשׁר צוה יהוה את משׁה


ובנה מזבחות בבית יהוה אשׁר אמר יהוה בירושׁלם יהיה שׁמי לעולם


ויאמר קרא שׁמו לא עמי כי אתם לא עמי ואנכי לא אהיה לכם


ושׁפט בצדק דלים והוכיח במישׁור לענוי ארץ והכה ארץ בשׁבט פיו וברוח שׂפתיו ימית רשׁע


ואת האיל האחד תקח וסמכו אהרן ובניו את ידיהם על ראשׁ האיל


וימהר פרעה לקרא למשׁה ולאהרן ויאמר חטאתי ליהוה אלהיכם ולכם


ויהי כהוציאם את המלכים האלה אל יהושׁע ויקרא יהושׁע אל כל אישׁ ישׂראל ויאמר אל קציני אנשׁי המלחמה ההלכוא אתו קרבו שׂימו את רגליכם על צוארי המלכים האלה ויקרבו וישׂימו את רגליהם על צואריהם


וגם דם נקי שׁפך מנשׁה הרבה מאד עד אשׁר מלא את ירושׁלם פה לפה לבד מחטאתו אשׁר החטיא את יהודה לעשׂות הרע בעיני יהוה


ואם בהרת לבנה הוא בעור בשׂרו ועמק אין מראה מן העור ושׂערה לא הפך לבן והסגיר הכהן את הנגע שׁבעת ימים


ומתתיהו ואליפלהו ומקניהו ועבד אדם ויעיאל ועזזיהו בכנרות על השׁמינית לנצח


וישׁמעו צרי יהודה ובנימן כי בני הגולה בונים היכל ליהוה אלהי ישׂראל


את הכל ראיתי בימי הבלי ישׁ צדיק אבד בצדקו וישׁ רשׁע מאריך ברעתו


רק הבהמה ושׁלל העיר ההיא בזזו להם ישׂראל כדבר יהוה אשׁר צוה את יהושׁע


שׁמעו נא זאת עם סכל ואין לב עינים להם ולא יראו אזנים להם ולא ישׁמעו


תם עונך בת ציון לא יוסיף להגלותך פקד עונך בת אדום גלה על חטאתיך


בן אדם הנבא ואמרת כה אמר אדני אמר חרב חרב הוחדה וגם מרוטה


זכרתי ימים׀ מקדם הגיתי בכל פעלך במעשׂה ידיך אשׂוחח


וזכרת כי עבד היית בארץ מצרים ויפדך יהוה אלהיך על כן אנכי מצוך את הדבר הזה היום


כי כה אמר יהוה צבאות אלהי ישׂראל על הכלים הנותרים בית יהוה ובית מלך יהודה וירושׁלם


ויהי אחריכן היה עם לב יואשׁ לחדשׁ את בית יהוה


והשׁיבותים מארץ מצרים ומאשׁור אקבצם ואל ארץ גלעד ולבנון אביאם ולא ימצא להם


בשׁנת עשׂרים ושׁבע שׁנה לירבעם מלך ישׂראל מלך עזריה בן אמציה מלך יהודה


פעמי הכן באמרתך ואל תשׁלט בי כל און


ושׁמידע משׁפחת השׁמידעי וחפר משׁפחת החפרי


ארם מקדם ופלשׁתים מאחור ויאכלו את ישׂראל בכל פה בכל זאת לא שׁב אפו ועוד ידו נטויה


יראת יהוה ראשׁית דעת חכמה ומוסר אוילים בזו


ויקם את העמדים לאלם ההיכל ויקם את העמוד הימני ויקרא את שׁמו יכין ויקם את העמוד השׂמאלי ויקרא את שׁמו בעז


ויעשׂ׀ בירושׁלם חשׁבנות מחשׁבת חושׁב להיות על המגדלים ועל הפנות לירוא בחצים ובאבנים גדלות ויצא שׁמו עד למרחוק כי הפליא להעזר עד כי חזק


אם עשׁק רשׁ וגזל משׁפט וצדק תראה במדינה אל תתמה על החפץ כי גבה מעל גבה שׁמר וגבהים עליהם


למען יראוך כל הימים אשׁר הם חיים על פני האדמה אשׁר נתתה לאבתינו


ואמרת לבנך עבדים היינו לפרעה במצרים ויוציאנו יהוה ממצרים ביד חזקה


ובני עמון ראו כי נס ארם וינוסו גם הם מפני אבשׁי אחיו ויבאו העירה ויבא יואב ירושׁלם


הן תנואות עלי ימצא יחשׁבני לאויב לו


ובקרך וצאנך ירבין וכסף וזהב ירבה לך וכל אשׁר לך ירבה


והיה כראותו כי אין הנער ומת והורידו עבדיך את שׂיבת עבדך אבינו ביגון שׁאלה


ויבא דוד אל שׁאול ויעמד לפניו ויאהבהו מאד ויהי לו נשׂא כלים


ואתה אדני אל רחום וחנון ארך אפים ורב חסד ואמת


ואם בפתע בלא איבה הדפו או השׁליך עליו כל כלי בלא צדיה


וילך שׁמואל הרמתה ושׁאול עלה אל ביתו גבעת שׁאול


וירא דוד את יהוה ביום ההוא ויאמר איך יבוא אלי ארון יהוה


השׁמר מפניו ושׁמע בקלו אל תמר בו כי לא ישׂא לפשׁעכם כי שׁמי בקרבו


וכן לפאת צפון בארך קלעים מאה ארך ועמדו עשׂרים ואדניהם עשׂרים נחשׁת ווי העמדים וחשׁקיהם כסף


ויאספו בני המשׁררים ומן הככר סביבות ירושׁלם ומן חצרי נטפתי


ולא האמנתי לדבריהם עד אשׁר באתי ותראינה עיני והנה לא הגד לי חצי מרבית חכמתך יספת על השׁמועה אשׁר שׁמעתי


וגדור ואחיו וזכריה ומקלות


וביום הרביעי פרים עשׂרה אילם שׁנים כבשׂים בני שׁנה ארבעה עשׂר תמימם


ויקהלו כל עדת בני ישׂראל שׁלה וישׁכינו שׁם את אהל מועד והארץ נכבשׁה לפניהם


ויאסר יוסף מרכבתו ויעל לקראת ישׂראל אביו גשׁנה וירא אליו ויפל על צואריו ויבך על צואריו עוד


וירדו מאניותיהם כל תפשׂי משׁוט מלחים כל חבלי הים אל הארץ יעמדו


הושׁיעני מפי אריה ומקרני רמים עניתני


חציך שׁנונים עמים תחתיך יפלו בלב אויבי המלך


ויאמר יהוה אל השׂטן מאין תבא ויען השׂטן את יהוה ויאמר משׁוט בארץ ומהתהלך בה


וישׁק יעקב לרחל וישׂא את קלו ויבך


אין אסתר מגדת מולדתה ואת עמה כאשׁר צוה עליה מרדכי ואת מאמר מרדכי אסתר עשׂה כאשׁר היתה באמנה אתו


לאמר מתי יעבר החדשׁ ונשׁבירה שׁבר והשׁבת ונפתחה בר להקטין איפה ולהגדיל שׁקל ולעות מאזני מרמה


ומהם ממנים על הכלים ועל כל כלי הקדשׁ ועל הסלת והיין והשׁמן והלבונה והבשׂמים


ויאמר יהוה אל משׁה השׁכם בבקר והתיצב לפני פרעה ואמרת אליו כה אמר יהוה אלהי העברים שׁלח את עמי ויעבדני


ויאמר חזקיהו אל ישׁעיהו מה אות כי ירפא יהוה לי ועליתי ביום השׁלישׁי בית יהוה


ויקציפו על מי מריבה וירע למשׁה בעבורם


הן לא הובא את דמה אל הקדשׁ פנימה אכול תאכלו אתה בקדשׁ כאשׁר צויתי


העשׁיר לא ירבה והדל לא ימעיט ממחצית השׁקל לתת את תרומת יהוה לכפר על נפשׁתיכם


לא יבנו ואחר ישׁב לא יטעו ואחר יאכל כי כימי העץ ימי עמי ומעשׂה ידיהם יבלו בחירי


מעות לא יוכל לתקן וחסרון לא יוכל להמנות


נשׁבעתי ואקימה לשׁמר משׁפטי צדקך


כי חק לישׂראל הוא משׁפט לאלהי יעקב


ויעשׂ אבשׁלום כדבר הזה לכל ישׂראל אשׁר יבאו למשׁפט אל המלך ויגנב אבשׁלום את לב אנשׁי ישׂראל


כי תעבד את האדמה לא תסף תת כחה לך נע ונד תהיה בארץ


את הים אחד ואת הבקר שׁנים עשׂר תחתיו


והוא הקטיר בגיא בן הנם ויבער את בניו באשׁ כתעבות הגוים אשׁר הרישׁ יהוה מפני בני ישׂראל


השׁמר לך פן תשׁכח את יהוה אלהיך לבלתי שׁמר מצותיו ומשׁפטיו וחקתיו אשׁר אנכי מצוך היום


ויעל משׁם אל ישׁבי דבר ושׁם דבר לפנים קרית ספר


אלהים בקדשׁ דרכך מי אל גדול כאלהים


ויאמרו אל כל עדת בני ישׂראל לאמר הארץ אשׁר עברנו בה לתור אתה טובה הארץ מאד מאד


וירדו מהבמה העיר וידבר עם שׁאול על הגג


ומלכירם ופדיה ושׁנאצר יקמיה הושׁמע ונדביה


אחי בן עבדיאל בן גוני ראשׁ לבית אבותם


וינחם יהוה על הרעה אשׁר דבר לעשׂות לעמו


במות אדם רשׁע תאבד תקוה ותוחלת אונים אבדה


הוי חרב ליהוה עד אנה לא תשׁקטי האספי אל תערך הרגעי ודמי


אלה פקודי משׁפחת בני גרשׁון כל העבד באהל מועד אשׁר פקד משׁה ואהרן על פי יהוה


והנה נותרה בה פלטה המוצאים בנים ובנות הנם יוצאים אליכם וראיתם את דרכם ואת עלילותם ונחמתם על הרעה אשׁר הבאתי על ירושׁלם את כל אשׁר הבאתי עליה


נשׂקד על פשׁעי בידו ישׂתרגו עלו על צוארי הכשׁיל כחי נתנני אדני בידי לא אוכל קום


כי יציל אביון משׁוע ועני ואין עזר לו


ויאמר לי מי אתה ויאמר אליו עמלקי אנכי


ויפץ העם בכל ארץ מצרים לקשׁשׁ קשׁ לתבן


בזאת יבא אהרן אל הקדשׁ בפר בן בקר לחטאת ואיל לעלה


אם על המלך טוב יצא דבר מלכות מלפניו ויכתב בדתי פרס ומדי ולא יעבור אשׁר לא תבוא ושׁתי לפני המלך אחשׁורושׁ ומלכותה יתן המלך לרעותה הטובה ממנה


וישׁכן ישׂראל בטח בדד עין יעקב אל ארץ דגן ותירושׁ אף שׁמיו יערפו טל


וברדת הטל על המחנה לילה ירד המן עליו


דברי ירמיהו בן חלקיהו מן הכהנים אשׁר בענתות בארץ בנימן


והשׁבתי למואב נאם יהוה מעלה במה ומקטיר לאלהיו


שׁובה יהוה חלצה נפשׁי הושׁיעני למען חסדך


אנכי יהוה אלהיך אשׁר הוצאתיך מארץ מצרים מבית עבדים


וברחמיך הרבים לא עשׂיתם כלה ולא עזבתם כי אל חנון ורחום אתה


וענה גאון ישׂראל בפניו ולא שׁבו אל יהוה אלהיהם ולא בקשׁהו בכל זאת


קל הוא׀ על פני מים תקלל חלקתם בארץ לא יפנה דרך כרמים


וידעו מצרים כי אני יהוה בהכבדי בפרעה ברכבו ובפרשׁיו


ויתר הגלעד וכל הבשׁן ממלכת עוג נתתי לחצי שׁבט המנשׁה כל חבל הארגב לכל הבשׁן ההוא יקרא ארץ רפאים


לא תעשׂו עול במשׁפט במדה במשׁקל ובמשׂורה


בעלה ועיים ועצם


ואת יתר העם הנשׁארים בעיר ואת הנפלים אשׁר נפלו עליו ואת יתר העם הנשׁארים הגלה נבוזר אדן רב טבחים בבל


ולבני אהרן תעשׂה כתנת ועשׂית להם אבנטים ומגבעות תעשׂה להם לכבוד ולתפארת


אני יהוה דברתי אם לא׀ זאת אעשׂה לכל העדה הרעה הזאת הנועדים עלי במדבר הזה יתמו ושׁם ימתו


סוס מוכן ליום מלחמה וליהוה התשׁועה


הן זאת לא צדקת אענך כי ירבה אלוה מאנושׁ


ומכל בני כי רבים בנים נתן לי יהוה ויבחר בשׁלמה בני לשׁבת על כסא מלכות יהוה על ישׂראל


הוי אמר לעץ הקיצה עורי לאבן דומם הוא יורה הנה הוא תפושׂ זהב וכסף וכל רוח אין בקרבו


ויאמר לו אליהו אלישׁע׀ שׁב נא פה כי יהוה שׁלחני יריחו ויאמר חי יהוה וחי נפשׁך אם אעזבך ויבאו יריחו


והעמר עשׂרית האיפה הוא


ויזרע יצחק בארץ ההוא וימצא בשׁנה ההוא מאה שׁערים ויברכהו יהוה


זכר אני מה חלד על מה שׁוא בראת כל בני אדם


אלה בני שׂעיר החרי ישׁבי הארץ לוטן ושׁובל וצבעון וענה


הרב עם שׁדי יסור מוכיח אלוה יעננה


מצות שׂפתיו ולא אמישׁ מחקי צפנתי אמרי פיו


לכן הרחיבה שׁאול נפשׁה ופערה פיה לבלי חק וירד הדרה והמונה ושׁאונה ועלז בה


ויענה אליהו וידבר אל שׂר החמשׁים ואם אישׁ אלהים אני תרד אשׁ מן השׁמים ותאכל אתך ואת חמשׁיך ותרד אשׁ מן השׁמים ותאכל אתו ואת חמשׁיו


וישׁחטו הבקר ויקבלו הכהנים את הדם ויזרקו המזבחה וישׁחטו האלים ויזרקו הדם המזבחה וישׁחטו הכבשׂים ויזרקו הדם המזבחה


וכבסתם בגדיכם ביום השׁביעי וטהרתם ואחר תבאו אל המחנה


הידעת חקות שׁמים אם תשׂים משׁטרו בארץ


נורא אלהים ממקדשׁיך אל ישׂראל הוא נתן׀ עז ותעצמות לעם ברוך אלהים


ועצמות כהנים שׂרף על מזבחותים ויטהר את יהודה ואת ירושׁלם


ויבא יהוא ויהונדב בן רכב בית הבעל ויאמר לעבדי הבעל חפשׂו וראו פן ישׁ פה עמכם מעבדי יהוה כי אם עבדי הבעל לבדם


הנני שׁקד עליהם לרעה ולא לטובה ותמו כל אישׁ יהודה אשׁר בארץ מצרים בחרב וברעב עד כלותם


וידבר יהוה אל משׁה לאמר


תמך אשׁרי במעגלותיך בל נמוטו פעמי


ולצרעת הבגד ולבית


ביום נטעך תשׂגשׂגי ובבקר זרעך תפריחי נד קציר ביום נחלה וכאב אנושׁ


וימנע מרשׁעים אורם וזרוע רמה תשׁבר


ואריבה את חרי יהודה ואמרה להם מה הדבר הרע הזה אשׁר אתם עשׂים ומחללים את יום השׁבת


חרשׁתם רשׁע עולתה קצרתם אכלתם פרי כחשׁ כי בטחת בדרכך ברב גבוריך


ויקם בלעם וילך וישׁב למקמו וגם בלק הלך לדרכו


כסף נבחר לשׁון צדיק לב רשׁעים כמעט


ויכתב בשׁם המלך אחשׁורשׁ ויחתם בטבעת המלך וישׁלח ספרים ביד הרצים בסוסים רכבי הרכשׁ האחשׁתרנים בני הרמכים


נכספה וגם כלתה׀ נפשׁי לחצרות יהוה לבי ובשׂרי ירננו אל אל חי


אתה תאכל ולא תשׂבע וישׁחך בקרבך ותסג ולא תפליט ואשׁר תפלט לחרב אתן


וגם חמת תגבל בה צר וצידון כי חכמה מאד


כי אם בזאת יתהלל המתהלל השׂכל וידע אותי כי אני יהוה עשׂה חסד משׁפט וצדקה בארץ כי באלה חפצתי נאם יהוה


אם עונינו ענו בנו יהוה עשׂה למען שׁמך כי רבו משׁובתינו לך חטאנו


ועתה הנה המלך אשׁר בחרתם אשׁר שׁאלתם והנה נתן יהוה עליכם מלך


כי תשׁב ללחום את מושׁל בין תבין את אשׁר לפניך


מקלות׀ מים רבים אדירים משׁברי ים אדיר במרום יהוה


ויאמר אלי בא וראה את התועבות הרעות אשׁר הם עשׂים פה


ויסעו בראשׁנה על פי יהוה ביד משׁה


כי׀ לא אל חפץ רשׁע׀ אתה לא יגרך רע


ויצו שׁחקים ממעל ודלתי שׁמים פתח


הקם לעבדך אמרתך אשׁר ליראתך


טפשׁ כחלב לבם אני תורתך שׁעשׁעתי


ויאמר אליהו אל העם אני נותרתי נביא ליהוה לבדי ונביאי הבעל ארבע מאות וחמשׁים אישׁ


ומקצה אחיו לקח חמשׁה אנשׁים ויצגם לפני פרעה


טרם ישׁכבו ואנשׁי העיר אנשׁי סדם נסבו על הבית מנער ועד זקן כל העם מקצה


ואת המנרות חמשׁ מימין וחמשׁ משׂמאול לפני הדביר זהב סגור והפרח והנרת והמלקחים זהב


ואל פאת קדימה חמשׁ מאות וארבעת אלפים ושׁערים שׁלשׁה ושׁער יוסף אחד שׁער בנימן אחד שׁער דן אחד


יהוה משׁמים השׁקיף על בני אדם לראות הישׁ משׂכיל דרשׁ את אלהים


לא יאנה לצדיק כל און ורשׁעים מלאו רע


וראה ועשׂה בתבניתם אשׁר אתה מראה בהר


או אישׁ אשׁר יהיה בו שׁבר רגל או שׁבר יד


בכור שׁורו הדר לו וקרני ראם קרניו בהם עמים ינגח יחדו אפסי ארץ והם רבבות אפרים והם אלפי מנשׁה


כי בול הרים ישׂאו לו וכל חית השׂדה ישׂחקו שׁם


והאמצים יצאו ויבקשׁו ללכת להתהלך בארץ ויאמר לכו התהלכו בארץ ותתהלכנה בארץ


ותכון כל עבודת יהוה ביום ההוא לעשׂות הפסח והעלות עלות על מזבח יהוה כמצות המלך יאשׁיהו


ושׁאול לכד המלוכה על ישׂראל וילחם סביב׀ בכל איביו במואב׀ ובבני עמון ובאדום ובמלכי צובה ובפלשׁתים ובכל אשׁר יפנה ירשׁיע


וישׁאל את אנשׁי מקמה לאמר איה הקדשׁה הוא בעינים על הדרך ויאמרו לא היתה בזה קדשׁה


ובקצרכם את קציר ארצכם לא תכלה פאת שׂדך בקצרך ולקט קצירך לא תלקט לעני ולגר תעזב אתם אני יהוה אלהיכם


ובבאה לפני המלך אמר עם הספר ישׁוב מחשׁבתו הרעה אשׁר חשׁב על היהודים על ראשׁו ותלו אתו ואת בניו על העץ


ושׂרט לנפשׁ לא תתנו בבשׂרכם וכתבת קעקע לא תתנו בכם אני יהוה


כי עתה הייתם לא תראו חתת ותיראו


כי אמר יהוה להם מות ימתו במדבר ולא נותר מהם אישׁ כי אם כלב בן יפנה ויהושׁע בן נון


מדן נשׁמע נחרת סוסיו מקול מצהלות אביריו רעשׁה כל הארץ ויבואו ויאכלו ארץ ומלואה עיר וישׁבי בה


וידברו אליו לאמר אם תהיה לטוב להעם הזה ורציתם ודברת אלהם דברים טובים והיו לך עבדים כל הימים


ותהי המכה הראשׁנה אשׁר הכה יונתן ונשׂא כליו כעשׂרים אישׁ כבחצי מענה צמד שׂדה


ואמרה לכם אני יהוה אלהיכם לא תיראו את אלהי האמרי אשׁר אתם יושׁבים בארצם ולא שׁמעתם בקולי


והגביר ברית לרבים שׁבוע אחד וחצי השׁבוע ישׁבית׀ זבח ומנחה ועל כנף שׁקוצים משׁמם ועד כלה ונחרצה תתך על שׁמם


והטלתי אתכם מעל הארץ הזאת על הארץ אשׁר לא ידעתם אתם ואבותיכם ועבדתם שׁם את אלהים אחרים יומם ולילה אשׁר לא אתן לכם חנינה


ותעגב עליהם למראה עיניה ותשׁלח מלאכים אליהם כשׂדימה


לבני אסף זכור ויוסף ונתניה ואשׂראלה בני אסף על יד אסף הנבא על ידי המלך


בן עשׂרים שׁנה אחז במלכו ושׁשׁ עשׂרה שׁנה מלך בירושׁלם ולא עשׂה הישׁר בעיני יהוה כדויד אביו


מי הוא זה מלך הכבוד יהוה צבאות הוא מלך הכבוד סלה


והיה היוצא אשׁר יצא מדלתי ביתי לקראתי בשׁובי בשׁלום מבני עמון והיה ליהוה והעליתהו עולה


וההראל ארבע אמות ומהאראיל ולמעלה הקרנות ארבע


אשׁר שׁננו כחרב לשׁונם דרכו חצם דבר מר


כרע שׁכב כארי וכלביא מי יקימנו מברכיך ברוך וארריך ארור


לבנימן אמר ידיד יהוה ישׁכן לבטח עליו חפף עליו כל היום ובין כתיפיו שׁכן


ויאמר ירבעם בלבו עתה תשׁוב הממלכה לבית דוד


הנה עם בא מצפון וגוי גדול ומלכים רבים יערו מירכתי ארץ


יהוה אלהיכם הרבה אתכם והנכם היום ככוכבי השׁמים לרב


עשׁיר ישׁכב ולא יאסף עיניו פקח ואיננו


פקדיהם למטה גד חמשׁה וארבעים אלף ושׁשׁ מאות וחמשׁים


ויען כל אישׁ רע ובליעל מהאנשׁים אשׁר הלכו עם דוד ויאמרו יען אשׁר לא הלכו עמי לא נתן להם מהשׁלל אשׁר הצלנו כי אם אישׁ את אשׁתו ואת בניו וינהגו וילכו


אשׁרי שׁמרי משׁפט עשׂה צדקה בכל עת


ובן שׁלמה רחבעם אביה בנו אסא בנו יהושׁפט בנו


לנפתלי אחירע בן עינן


ותרא אחותה אהליבה ותשׁחת עגבתה ממנה ואת תזנותיה מזנוני אחותה


לעשׂה השׁמים בתבונה כי לעולם חסדו


ותאר מצפון ויצא עין שׁמשׁ ויצא אל גלילות אשׁר נכח מעלה אדמים וירד אבן בהן בן ראובן


הודו ליהוה כי טוב כי לעולם חסדו


כנחלים נטיו כגנת עלי נהר כאהלים נטע יהוה כארזים עלי מים


ואישׁ לא יעלה עמך וגם אישׁ אל ירא בכל ההר גם הצאן והבקר אל ירעו אל מול ההר ההוא


שׂימני כחותם על לבך כחותם על זרועך כי עזה כמות אהבה קשׁה כשׁאול קנאה רשׁפיה רשׁפי אשׁ שׁלהבתיה


כי תבקשׁ לעוני ולחטאתי תדרושׁ


וידבר יהוה אל משׁה לאמר


בבאם אל אהל מועד ירחצו מים ולא ימתו או בגשׁתם אל המזבח לשׁרת להקטיר אשׁה ליהוה


ויאמר קח החצים ויקח ויאמר למלך ישׂראל הך ארצה ויך שׁלשׁ פעמים ויעמד


צפור שׁמים ודגי הים עבר ארחות ימים


ויאמר אלהם גדעון לא אמשׁל אני בכם ולא ימשׁל בני בכם יהוה ימשׁל בכם


רבות עשׂית׀ אתה׀ יהוה אלהי נפלאתיך ומחשׁבתיך אלינו אין׀ ערך אליך אגידה ואדברה עצמו מספר


ויעשׂ לפני הבית עמודים שׁנים אמות שׁלשׁים וחמשׁ ארך והצפת אשׁר על ראשׁו אמות חמשׁ


וזה דבר הרצח אשׁר ינוס שׁמה וחי אשׁר יכה את רעהו בבלי דעת והוא לא שׂנא לו מתמל שׁלשׁם


דבר אל בני ישׂראל ואמרת אלהם כי תבאו אל הארץ אשׁר אני נתן לכם ושׁבתה הארץ שׁבת ליהוה


ארבעים שׁנה׀ אקוט בדור ואמר עם תעי לבב הם והם לא ידעו דרכי


מגערתך אלהי יעקב נרדם ורכב וסוס


הבו ליהוה משׁפחות עמים הבו ליהוה כבוד ועז


ולשׁבט הלוי לא נתן משׁה נחלה יהוה אלהי ישׂראל הוא נחלתם כאשׁר דבר להם


ועמק השׂדים בארת בארת חמר וינסו מלך סדם ועמרה ויפלו שׁמה והנשׁארים הרה נסו


ועשׂית שׁתי טבעות זהב ונתתה אתם על שׁתי כתפות האפוד מלמטה ממול פניו לעמת מחברתו ממעל לחשׁב האפוד


ויתפלל אברהם אל האלהים וירפא אלהים את אבימלך ואת אשׁתו ואמהתיו וילדו


והלוים לא התפקדו בתוך בני ישׂראל כאשׁר צוה יהוה את משׁה


ויעשׂ הרע בעיני יהוה ככל אשׁר עשׂו אבתיו


אמר לחכמה אחתי את ומדע לבינה תקרא


ויתן חזקיה את כל הכסף הנמצא בית יהוה ובאצרות בית המלך


אלהים שׁמע תפלתי האזינה לאמרי פי


קדם ידעתי מעדתיך כי לעולם יסדתם


על כל רעת בני ישׂראל ובני יהודה אשׁר עשׂו להכעסני המה מלכיהם שׂריהם כהניהם ונביאיהם ואישׁ יהודה וישׁבי ירושׁלם


בהיותכם מתי מספר כמעט וגרים בה


למען ירבו ימיכם וימי בניכם על האדמה אשׁר נשׁבע יהוה לאבתיכם לתת להם כימי השׁמים על הארץ


ועשׂה יהוה להם כאשׁר עשׂה לסיחון ולעוג מלכי האמרי ולארצם אשׁר השׁמיד אתם


המה באו בארץ צוף ושׁאול אמר לנערו אשׁר עמו לכה ונשׁובה פן יחדל אבי מן האתנות ודאג לנו


ויקח את אחיו עמו וירדף אחריו דרך שׁבעת ימים וידבק אתו בהר הגלעד


ויברך עזרא את יהוה האלהים הגדול ויענו כל העם אמן׀ אמן במעל ידיהם ויקדו וישׁתחו ליהוה אפים ארצה


בן אשׁה מן בנות דן ואביו אישׁ צרי יודע לעשׂות בזהב ובכסף בנחשׁת בברזל באבנים ובעצים בארגמן בתכלת ובבוץ ובכרמיל ולפתח כל פתוח ולחשׁב כל מחשׁבת אשׁר ינתן לו עם חכמיך וחכמי אדני דויד אביך


קרוב אתה יהוה וכל מצותיך אמת


ויאמר מומכן לפני המלך והשׂרים לא על המלך לבדו עותה ושׁתי המלכה כי על כל השׂרים ועל כל העמים אשׁר בכל מדינות המלך אחשׁורושׁ


ויאמר לי המלך על מה זה אתה מבקשׁ ואתפלל אל אלהי השׁמים


ויקם׀ בלילה הוא ויקח את שׁתי נשׁיו ואת שׁתי שׁפחתיו ואת אחד עשׂר ילדיו ויעבר את מעבר יבק


ויכסו מים צריהם אחד מהם לא נותר


אמחצם ולא יכלו קום יפלו תחת רגלי


וישׁכב יהושׁפט עם אבתיו ויקבר עם אבתיו בעיר דויד וימלך יהורם בנו תחתיו


צלק העמוני נחרי הברתי נשׂא כלי יואב בן צרויה


ודברי רחבעם הראשׁנים והאחרונים הלא הם כתובים בדברי שׁמעיה הנביא ועדו החזה להתיחשׂ ומלחמות רחבעם וירבעם כל הימים


ותאמר האשׁה אל אליהו עתה זה ידעתי כי אישׁ אלהים אתה ודבר יהוה בפיך אמת


ויהי דבר יהוה אלי לאמר


וקבל היהודים את אשׁר החלו לעשׂות ואת אשׁר כתב מרדכי אליהם


אם עלה קרבנו מן הבקר זכר תמים יקריבנו אל פתח אהל מועד יקריב אתו לרצנו לפני יהוה


ואתה בן אדם אמר אל בית ישׂראל כן אמרתם לאמר כי פשׁעינו וחטאתינו עלינו ובם אנחנו נמקים ואיך נחיה


ויחזקו אישׁ׀ בראשׁ רעהו וחרבו בצד רעהו ויפלו יחדו ויקרא למקום ההוא חלקת הצרים אשׁר בגבעון


והיה כאשׁר ירים משׁה ידו וגבר ישׂראל וכאשׁר יניח ידו וגבר עמלק


ולא עשׂו חסד עם בית ירבעל גדעון ככל הטובה אשׁר עשׂה עם ישׂראל


וזאת׀ תהיה המגפה אשׁר יגף יהוה את כל העמים אשׁר צבאו על ירושׁלם המק׀ בשׂרו והוא עמד על רגליו ועיניו תמקנה בחריהן ולשׁונו תמק בפיהם


ועברו גוים רבים על העיר הזאת ואמרו אישׁ אל רעהו על מה עשׂה יהוה ככה לעיר הגדולה הזאת


ויאמר משׁה לחתנו כי יבא אלי העם לדרשׁ אלהים


אדני עליהם יחיו ולכל בהן חיי רוחי ותחלימני והחיני


ויאמר אליהם כה אמר יהוה אלהי ישׂראל אשׁר שׁלחתם אתי אליו להפיל תחנתכם לפניו


ושׂמחת בחגך אתה ובנך ובתך ועבדך ואמתך והלוי והגר והיתום והאלמנה אשׁר בשׁעריך


לא יתיצב אישׁ לפניך כל ימי חייך כאשׁר הייתי עם משׁה אהיה עמך לא ארפך ולא אעזבך


ולקח אלעזר הכהן מדמה באצבעו והזה אל נכח פני אהל מועד מדמה שׁבע פעמים


לכן כה אמר אדני יהוה הנני עליך צר והעליתי עליך גוים רבים כהעלות הים לגליו


כי פתח תפתח את ידך לו והעבט תעביטנו די מחסרו אשׁר יחסר לו


לא תביא אתנן זונה ומחיר כלב בית יהוה אלהיך לכל נדר כי תועבת יהוה אלהיך גם שׁניהם


ויאמר ירמיהו אל כל העם ואל כל הנשׁים שׁמעו דבר יהוה כל יהודה אשׁר בארץ מצרים


וילנו העם על משׁה לאמר מה נשׁתה


ויאמר לו דוד אם עברת אתי והית עלי למשׂא


אבן שׁלמה וצדק יהיה לך איפה שׁלמה וצדק יהיה לך למען יאריכו ימיך על האדמה אשׁר יהוה אלהיך נתן לך


כי לא אויב יחרפני ואשׂא לא משׂנאי עלי הגדיל ואסתר ממנו


וצבי עדיו לגאון שׂמהו וצלמי תועבתם שׁקוציהם עשׂו בו על כן נתתיו להם לנדה


התאנה חנטה פגיה והגפנים׀ סמדר נתנו ריח קומי לכי רעיתי יפתי ולכי לך


ויעשׂ בדביר שׁני כרובים עצי שׁמן עשׂר אמות קומתו


ויהוה הטיל רוח גדולה אל הים ויהי סער גדול בים והאניה חשׁבה להשׁבר


ויסער לב מלך ארם על הדבר הזה ויקרא אל עבדיו ויאמר אליהם הלוא תגידו לי מי משׁלנו אל מלך ישׂראל


למען׀ למוג לב והרבה המכשׁלים על כל שׁעריהם נתתי אבחת חרב אח עשׂויה לברק מעטה לטבח


ועתה אלהינו מודים אנחנו לך ומהללים לשׁם תפארתך


והמלאך אשׁר הלך׀ לקרא למיכיהו דבר אליו לאמר הנה דברי הנבאים פה אחד טוב אל המלך ויהי נא דברך כאחד מהם ודברת טוב


יקרא אל השׁמים מעל ואל הארץ לדין עמו


אזר נא כגבר חלציך ואשׁאלך והודיעני


רננו צדיקים ביהוה לישׁרים נאוה תהלה


ארבעים יכנו לא יסיף פן יסיף להכתו על אלה מכה רבה ונקלה אחיך לעיניך


כי המרו אמרי אל ועצת עליון נאצו


ויקח יהושׁע את עכן בן זרח ואת הכסף ואת האדרת ואת לשׁון הזהב ואת בניו ואת בנתיו ואת שׁורו ואת חמרו ואת צאנו ואת אהלו ואת כל אשׁר לו וכל ישׂראל עמו ויעלו אתם עמק עכור


בן אדם שׁתים נשׁים בנות אם אחת היו


שׁבעת ימים יכפרו את המזבח וטהרו אתו ומלאו ידו


בן אשׁה אלמנה הוא ממטה נפתלי ואביו אישׁ צרי חרשׁ נחשׁת וימלא את החכמה ואת התבונה ואת הדעת לעשׂות כל מלאכה בנחשׁת ויבוא אל המלך שׁלמה ויעשׂ את כל מלאכתו


וידבקו פלשׁתים את שׁאול ואת בניו ויכו פלשׁתים את יהונתן ואת אבינדב ואת מלכי שׁוע בני שׁאול


אשׁרי נצרי עדתיו בכל לב ידרשׁוהו


ועובד הוליד את יהוא ויהוא הוליד את עזריה


והפלא יהוה את מכתך ואת מכות זרעך מכות גדלות ונאמנות וחלים רעים ונאמנים


נמגים ארץ וכל ישׁביה אנכי תכנתי עמודיה סלה


ויצק משׁמן המשׁחה על ראשׁ אהרן וימשׁח אתו לקדשׁו


ויאמר אלהים אל משׁה אהיה אשׁר אהיה ויאמר כה תאמר לבני ישׂראל אהיה שׁלחני אליכם


יהי כבוד יהוה לעולם ישׂמח יהוה במעשׂיו


ויהיו דברי אלה אשׁר התחננתי לפני יהוה קרבים אל יהוה אלהינו יומם ולילה לעשׂות׀ משׁפט עבדו ומשׁפט עמו ישׂראל דבר יום ביומו


לב שׂמח ייטב גהה ורוח נכאה תיבשׁ גרם


כי תצא למלחמה על איביך וראית סוס ורכב עם רב ממך לא תירא מהם כי יהוה אלהיך עמך המעלך מארץ מצרים


ויבא יהוה ויתיצב ויקרא כפעם בפעם שׁמואל׀ שׁמואל ויאמר שׁמואל דבר כי שׁמע עבדך


ויאמר אלהים אל נח זאת אות הברית אשׁר הקמתי ביני ובין כל בשׂר אשׁר על הארץ


על כן׀ אודך בגוים׀ יהוה ולשׁמך אזמרה


ויהי בימי אמרפל מלך שׁנער אריוך מלך אלסר כדרלעמר מלך עילם ותדעל מלך גוים


קומי אורי כי בא אורך וכבוד יהוה עליך זרח


וישׁב אברהם אל נעריו ויקמו וילכו יחדו אל באר שׁבע וישׁב אברהם בבאר שׁבע


כי מברכיו יירשׁו ארץ ומקלליו יכרתו


ואתה קח לך חטין ושׂערים ופול ועדשׁים ודחן וכסמים ונתתה אותם בכלי אחד ועשׂית אותם לך ללחם מספר הימים אשׁר אתה׀ שׁוכב על צדך שׁלשׁ מאות ותשׁעים יום תאכלנו


בימיו פשׁע אדום מתחת יד יהודה וימלכו עליהם מלך


ויקח תרח את אברם בנו ואת לוט בן הרן בן בנו ואת שׂרי כלתו אשׁת אברם בנו ויצאו אתם מאור כשׂדים ללכת ארצה כנען ויבאו עד חרן וישׁבו שׁם


ואת עיני צדקיהו עור ויאסרהו בנחשׁתים ויבאהו מלך בבל בבלה ויתנהו בבית הפקדת עד יום מותו


בן עשׂרים וחמשׁ שׁנה היה במלכו ושׁשׁ עשׂרה שׁנה מלך בירושׁלם


ויאמרו אל המלך האישׁ אשׁר כלנו ואשׁר דמה לנו נשׁמדנו מהתיצב בכל גבל ישׂראל


ובתו שׁארה ותבן את בית חורון התחתון ואת העליון ואת אזן שׁארה


לא תטה משׁפט לא תכיר פנים ולא תקח שׁחד כי השׁחד יעור עיני חכמים ויסלף דברי צדיקם


ועבדתם את יהוה אלהיכם וברך את לחמך ואת מימיך והסרתי מחלה מקרבך


והנותר מן השׁמן אשׁר על כף הכהן יתן על ראשׁ המטהר לכפר עליו לפני יהוה


ויגשׁו בני יהודה אל יהושׁע בגלגל ויאמר אליו כלב בן יפנה הקנזי אתה ידעת את הדבר אשׁר דבר יהוה אל משׁה אישׁ האלהים על אדותי ועל אדותיך בקדשׁ ברנע


ויעבר בהר אפרים ויעבר בארץ שׁלשׁה ולא מצאו ויעברו בארץ שׁעלים ואין ויעבר בארץ ימיני ולא מצאו


יתן יהוה לכם ומצאן מנוחה אשׁה בית אישׁה ותשׁק להן ותשׂאנה קולן ותבכינה


ויאמרו שׁלום לעבדך לאבינו עודנו חי ויקדו וישׁתחו


וישׁחט ויקח משׁה את הדם ויתן על קרנות המזבח סביב באצבעו ויחטא את המזבח ואת הדם יצק אל יסוד המזבח ויקדשׁהו לכפר עליו


עלת תמיד לדרתיכם פתח אהל מועד לפני יהוה אשׁר אועד לכם שׁמה לדבר אליך שׁם


והיה כי ינבא אישׁ עוד ואמרו אליו אביו ואמו ילדיו לא תחיה כי שׁקר דברת בשׁם יהוה ודקרהו אביהו ואמו ילדיו בהנבאו


כי מרבית העם רבת מאפרים ומנשׁה ישׂשׂכר וזבלון לא הטהרו כי אכלו את הפסח בלא ככתוב כי התפלל יחזקיהו עליהם לאמר יהוה הטוב יכפר בעד


ובני בריעה חבר ומלכיאל הוא אבי ברזות


פצו עליך פיהם כל אויביך שׁרקו ויחרקו שׁן אמרו בלענו אך זה היום שׁקוינהו מצאנו ראינו


ויען אברהם ויאמר הנה נא הואלתי לדבר אל אדני ואנכי עפר ואפר


ויאמר יהוה אל משׁה בלכתך לשׁוב מצרימה ראה כל המפתים אשׁר שׂמתי בידך ועשׂיתם לפני פרעה ואני אחזק את לבו ולא ישׁלח את העם


וקראת לישׁי בזבח ואנכי אודיעך את אשׁר תעשׂה ומשׁחת לי את אשׁר אמר אליך


ראשׁי העם פרעשׁ פחת מואב עילם זתוא בני


כי אתה עם עני תושׁיע ועינים רמות תשׁפיל


יהוה אישׁ מלחמה יהוה שׁמו


לקח את ספר התורה הזה ושׂמתם אתו מצד ארון ברית יהוה אלהיכם והיה שׁם בך לעד


ותהר עוד לאה ותלד בן שׁשׁי ליעקב


ומים במשׂורה תשׁתה שׁשׁית ההין מעת עד עת תשׁתה


והקרבתם על הלחם שׁבעת כבשׂים תמימם בני שׁנה ופר בן בקר אחד ואילם שׁנים יהיו עלה ליהוה ומנחתם ונסכיהם אשׁה ריח ניחח ליהוה


יאתיו חשׁמנים מני מצרים כושׁ תריץ ידיו לאלהים


העל אלה תתאפק יהוה תחשׁה ותעננו עד מאד


ויעשׂו כל חכם לב בעשׂי המלאכה את המשׁכן עשׂר יריעת שׁשׁ משׁזר ותכלת וארגמן ותולעת שׁני כרבים מעשׂה חשׁב עשׂה אתם


גם זרע יעקוב ודוד עבדי אמאס מקחת מזרעו משׁלים אל זרע אברהם ישׂחק ויעקב כי אשׁוב את שׁבותם ורחמתים


ובני לוטן חרי והומם ואחות לוטן תמנע


תחת און ראיתי אהלי כושׁן ירגזון יריעות ארץ מדין


ורפח בנו ורשׁף ותלח בנו ותחן בנו


ואחשׁבה לדעת זאת עמל היא בעיני


כי בחן ומה אם גם שׁבט מאסת לא יהיה נאם אדני יהוה


אם יחתרו בשׁאול משׁם ידי תקחם ואם יעלו השׁמים משׁם אורידם


ויצר יהוה אלהים מן האדמה כל חית השׂדה ואת כל עוף השׁמים ויבא אל האדם לראות מה יקרא לו וכל אשׁר יקרא לו האדם נפשׁ חיה הוא שׁמו


אלהים׀ דבר בקדשׁו אעלזה אחלקה שׁכם ועמק סכות אמדד


שׁכרון ויגון תמלאי כוס שׁמה ושׁממה כוס אחותך שׁמרון


ואסף שׁללכם אסף החסיל כמשׁק גבים שׁוקק בו


וידבר גם אבנר באזני בנימין וילך גם אבנר לדבר באזני דוד בחברון את כל אשׁר טוב בעיני ישׂראל ובעיני כל בית בנימן


ויצא מעם פרעה ויעתר אל יהוה


כי ימצא אישׁ גנב נפשׁ מאחיו מבני ישׂראל והתעמר בו ומכרו ומת הגנב ההוא ובערת הרע מקרבך


והקרבתם אשׁה ליהוה שׁבעת ימים ביום השׁביעי מקרא קדשׁ כל מלאכת עבדה לא תעשׂו


ונשׁמע פתגם המלך אשׁר יעשׂה בכל מלכותו כי רבה היא וכל הנשׁים יתנו יקר לבעליהן למגדול ועד קטן


ואנשׁי סדם רעים וחטאים ליהוה מאד


רק השׁמר לך ושׁמר נפשׁך מאד פן תשׁכח את הדברים אשׁר ראו עיניך ופן יסורו מלבבך כל ימי חייך והודעתם לבניך ולבני בניך


יהיו ימיו מעטים פקדתו יקח אחר


ואם באבן יד אשׁר ימות בה הכהו וימת רצח הוא מות יומת הרצח


והביאו את כל אחיכם מכל הגוים׀ מנחה׀ ליהוה בסוסים וברכב ובצבים ובפרדים ובכרכרות על הר קדשׁי ירושׁלם אמר יהוה כאשׁר יביאו בני ישׂראל את המנחה בכלי טהור בית יהוה


כי יפל לא יוטל כי יהוה סומך ידו


קראו צום והשׁיבו את נבות בראשׁ העם


מי יתנני כירחי קדם כימי אלוה ישׁמרני


ויהי׀ עד כה ועד כה והשׁמים התקדרו עבים ורוח ויהי גשׁם גדול וירכב אחאב וילך יזרעאלה


ויבא דויד עד ארנן ויבט ארנן וירא את דויד ויצא מן הגרן וישׁתחו לדויד אפים ארצה


הנשׁוב להפר מצותיך ולהתחתן בעמי התעבות האלה הלוא תאנף בנו עד כלה לאין שׁארית ופליטה


מי גם בכם ויסגר דלתים ולא תאירו מזבחי חנם אין לי חפץ בכם אמר יהוה צבאות ומנחה לא ארצה מידכם


וארבעה שׁלחנות לעולה אבני גזית ארך אמה אחת וחצי ורחב אמה אחת וחצי וגבה אמה אחת אליהם ויניחו את הכלים אשׁר ישׁחטו את העולה בם והזבח


עברו׀ בקרב המחנה וצוו את העם לאמר הכינו לכם צידה כי בעוד׀ שׁלשׁת ימים אתם עברים את הירדן הזה לבוא לרשׁת את הארץ אשׁר יהוה אלהיכם נתן לכם לרשׁתה


קול יהוה יחיל מדבר יחיל יהוה מדבר קדשׁ


וייקץ נח מיינו וידע את אשׁר עשׂה לו בנו הקטן


וירא שׁם יהודה בת אישׁ כנעני ושׁמו שׁוע ויקחה ויבא אליה


כי יצא דבר המלכה על כל הנשׁים להבזות בעליהן בעיניהן באמרם המלך אחשׁורושׁ אמר להביא את ושׁתי המלכה לפניו ולא באה


פתות אתה פתים ויצקת עליה שׁמן מנחה הוא


ראיתי והנה אין האדם וכל עוף השׁמים נדדו


ולו אחים בני יהושׁפט עזריה ויחיאל וזכריהו ועזריהו ומיכאל ושׁפטיהו כל אלה בני יהושׁפט מלך ישׂראל


לאהבה את שׂנאיך ולשׂנא את אהביך כי׀ הגדת היום כי אין לך שׂרים ועבדים כי׀ ידעתי היום כי לא אבשׁלום חי וכלנו היום מתים כי אז ישׁר בעיניך


ישׂאו מדבר ועריו חצרים תשׁב קדר ירנו ישׁבי סלע מראשׁ הרים יצוחו


כי לא על אישׁ ישׂים עוד להלך אל אל במשׁפט


ואתנו תשׁבו והארץ תהיה לפניכם שׁבו וסחרוה והאחזו בה


למען תהיה זאת אות בקרבכם כי ישׁאלון בניכם מחר לאמר מה האבנים האלה לכם


ראיתי את כל המעשׂים שׁנעשׂו תחת השׁמשׁ והנה הכל הבל ורעות רוח


בחורי און ופי בסת בחרב יפלו והנה בשׁבי תלכנה


וחסד יהוה׀ מעולם ועד עולם על יראיו וצדקתו לבני בנים


ויהי בבא דוד ואנשׁיו צקלג ביום השׁלישׁי ועמלקי פשׁטו אל נגב ואל צקלג ויכו את צקלג וישׂרפו אתה באשׁ


והעזרה ארבע עשׂרה ארך בארבע עשׂרה רחב אל ארבעת רבעיה והגבול סביב אותה חצי האמה והחיק לה אמה סביב ומעלתהו פנות קדים


שׁלשׁ שׁנים מלך בירושׁלם ושׁם אמו מעכה בת אבישׁלום


הוי שׁודד ואתה לא שׁדוד ובוגד ולא בגדו בו כהתמך שׁודד תושׁד כנלתך לבגד יבגדו בך


בקרב עלי׀ מרעים לאכל את בשׂרי צרי ואיבי לי המה כשׁלו ונפלו


ויעשׂ שׁלמה את כל הכלים אשׁר בית יהוה את מזבח הזהב ואת השׁלחן אשׁר עליו לחם הפנים זהב


ותאמר לאמר דבר ידברו בראשׁנה לאמר שׁאל ישׁאלו באבל וכן התמו


ויזבחו ביום ההוא זבחים גדולים וישׂמחו כי האלהים שׂמחם שׂמחה גדולה וגם הנשׁים והילדים שׂמחו ותשׁמע שׂמחת ירושׁלם מרחוק


וחמשׁים אישׁ מבני הנביאים הלכו ויעמדו מנגד מרחוק ושׁניהם עמדו על הירדן


ושׁאר העם הכהנים הלוים השׁוערים המשׁררים הנתינים וכל הנבדל מעמי הארצות אל תורת האלהים נשׁיהם בניהם ובנתיהם כל יודע מבין


וכבוד׀ אלהי ישׂראל נעלה מעל הכרוב אשׁר היה עליו אל מפתן הבית ויקרא אל האישׁ הלבשׁ הבדים אשׁר קסת הספר במתניו


ישׁ רעה חולה ראיתי תחת השׁמשׁ עשׁר שׁמור לבעליו לרעתו


כי צררים הם לכם בנכליהם אשׁר נכלו לכם על דבר פעור ועל דבר כזבי בת נשׂיא מדין אחתם המכה ביום המגפה על דבר פעור


ותיטב ליהוה משׁור פר מקרן מפריס


נואלו שׂרי צען נשׁאו שׂרי נף התעו את מצרים פנת שׁבטיה


בני לבנה בני חגבה בני שׁלמי


ותרד בת פרעה לרחץ על היאר ונערתיה הלכת על יד היאר ותרא את התבה בתוך הסוף ותשׁלח את אמתה ותקחה


ריבך ריב את רעך וסוד אחר אל תגל


ככלוב מלא עוף כן בתיהם מלאים מרמה על כן גדלו ויעשׁירו


ואם בזאת לא תשׁמעו לי והלכתם עמי בקרי


ויכל משׁה לדבר את כל הדברים האלה אל כל ישׂראל


וידבר משׁה אל העם לאמר החלצו מאתכם אנשׁים לצבא ויהיו על מדין לתת נקמת יהוה במדין


ויקם משׁה את המשׁכן ויתן את אדניו וישׂם את קרשׁיו ויתן את בריחיו ויקם את עמודיו


ויעשׂו על החשׁן שׁרשׁרת גבלת מעשׂה עבת זהב טהור


כל החיה כל הרמשׂ וכל העוף כל רומשׂ על הארץ למשׁפחתיהם יצאו מן התבה


ויאמן ויגדל שׁמך עד עולם לאמר יהוה צבאות אלהי ישׂראל אלהים לישׂראל ובית דויד עבדך נכון לפניך


בי אדני מה אמר אחרי אשׁר הפך ישׂראל ערף לפני איביו


כי תקחנו אל גבולו וכי תבין נתיבות ביתו


אשׁר אם צדקתי לא אענה למשׁפטי אתחנן


ויען כל אישׁ יהודה על אישׁ ישׂראל כי קרוב המלך אלי ולמה זה חרה לך על הדבר הזה האכול אכלנו מן המלך אם נשׂאת נשׂא לנו


אני הנה בריתי אתך והיית לאב המון גוים


ואכל אהרן ובניו את בשׂר האיל ואת הלחם אשׁר בסל פתח אהל מועד


ויאמן אכישׁ בדוד לאמר הבאשׁ הבאישׁ בעמו בישׂראל והיה לי לעבד עולם


ועשׂית יריעת עזים לאהל על המשׁכן עשׁתי עשׂרה יריעת תעשׂה אתם


ויהוא בא בשׁער ותאמר השׁלום זמרי הרג אדניו


בככר הירדן יצקם המלך במעבה האדמה בין סכות ובין צרתן


מוצא שׂפתיך תשׁמר ועשׂית כאשׁר נדרת ליהוה אלהיך נדבה אשׁר דברת בפיך


ואתם מחללים אותו באמרכם שׁלחן אדני מגאל הוא וניבו נבזה אכלו


מלמד ידי למלחמה ונחתה קשׁת נחושׁה זרועתי


ויעבר והנה איננו ואבקשׁהו ולא נמצא


וישׁחט את השׁור ואת האיל זבח השׁלמים אשׁר לעם וימצאו בני אהרן את הדם אליו ויזרקהו על המזבח סביב


ויקרא להם יהושׁע וידבר אליהם לאמר למה רמיתם אתנו לאמר רחוקים אנחנו מכם מאד ואתם בקרבנו ישׁבים


ויספר העבד ליצחק את כל הדברים אשׁר עשׂה


תסתירני מסוד מרעים מרגשׁת פעלי און


התשׁלח ברקים וילכו ויאמרו לך הננו


ויהי בבקר בצאת היין מנבל ותגד לו אשׁתו את הדברים האלה וימת לבו בקרבו והוא היה לאבן


ויתר דברי יואשׁ וכל אשׁר עשׂה וגבורתו אשׁר נלחם עם אמציה מלך יהודה הלוא הם כתובים על ספר דברי הימים למלכי ישׂראל


ואלה נאדות היין אשׁר מלאנו חדשׁים והנה התבקעו ואלה שׂלמותינו ונעלינו בלו מרב הדרך מאד


רחצו הזכו הסירו רע מעלליכם מנגד עיני חדלו הרע


ישׁפט יהוה ביני ובינך ונקמני יהוה ממך וידי לא תהיה בך


מזמור שׁיר חנכת הבית לדוד


ואת קבצים ואת מגרשׁה ואת בית חורן ואת מגרשׁה ערים ארבע


דבר אל בני ישׂראל ואמרת אלהם אישׁ אישׁ כי תשׂטה אשׁתו ומעלה בו מעל


ויאמר להם שׁמעוני הלוים עתה התקדשׁו וקדשׁו את בית יהוה אלהי אבתיכם והוציאו את הנדה מן הקדשׁ


ויכרת כל הקהל ברית בבית האלהים עם המלך ויאמר להם הנה בן המלך ימלך כאשׁר דבר יהוה על בני דויד


ויהי׀ כראת את הנזם ואת הצמדים על ידי אחתו וכשׁמעו את דברי רבקה אחתו לאמר כה דבר אלי האישׁ ויבא אל האישׁ והנה עמד על הגמלים על העין


ונשׂא אהרן את שׁמות בני ישׂראל בחשׁן המשׁפט על לבו בבאו אל הקדשׁ לזכרן לפני יהוה תמיד


לאשׁר פגעיאל בן עכרן


אם חומה היא נבנה עליה טירת כסף ואם דלת היא נצור עליה לוח ארז


ומל יהוה אלהיך את לבבך ואת לבב זרעך לאהבה את יהוה אלהיך בכל לבבך ובכל נפשׁך למען חייך


ויאמרו לי עשׂה לנו אלהים אשׁר ילכו לפנינו כי זה׀ משׁה האישׁ אשׁר העלנו מארץ מצרים לא ידענו מה היה לו


לא יערכנה זהב וזכוכית ותמורתה כלי פז


וזכרתי להם ברית ראשׁנים אשׁר הוצאתי אתם מארץ מצרים לעיני הגוים להית להם לאלהים אני יהוה


לכן אבות יאכלו בנים בתוכך ובנים יאכלו אבותם ועשׂיתי בך שׁפטים וזריתי את כל שׁאריתך לכל רוח


בז לרעהו חוטא ומחונן עניים אשׁריו


כי תפארת עזמו אתה וברצנך תרים קרננו


כל אשׁר בו מום לא תקריבו כי לא לרצון יהיה לכם


פדה נפשׁי מעבר בשׁחת וחיתי באור תראה


ויאמר יהוה אל השׂטן השׂמת לבך על עבדי איוב כי אין כמהו בארץ אישׁ תם וישׁר ירא אלהים וסר מרע


כי מי גוי גדול אשׁר לו אלהים קרבים אליו כיהוה אלהינו בכל קראנו אליו


ועל צבא מטה בני ישׂשׂכר נתנאל בן צוער


פיך שׁלחת ברעה ולשׁונך תצמיד מרמה


ויאמר פרעה עלה וקבר את אביך כאשׁר השׁביעך


ויהי בארבעים שׁנה בעשׁתי עשׂר חדשׁ באחד לחדשׁ דבר משׁה אל בני ישׂראל ככל אשׁר צוה יהוה אתו אלהם


ואלה המתקשׁרים עליו זבד בן שׁמעת העמונית ויהוזבד בן שׁמרית המואבית


סבוני כדבורים דעכו כאשׁ קוצים בשׁם יהוה כי אמילם


ויהי דבר יהוה אלי לאמר


הפסל נסך חרשׁ וצרף בזהב ירקענו ורתקות כסף צורף


גם בשׂחוק יכאב לב ואחריתה שׂמחה תוגה


נבחר שׁם מעשׁר רב מכסף ומזהב חן טוב


לשׁמע בקול תודה ולספר כל נפלאותיך


ויצו דוד את הנערים ויהרגום ויקצצו את ידיהם ואת רגליהם ויתלו על הברכה בחברון ואת ראשׁ אישׁ בשׁת לקחו ויקברו בקבר אבנר בחברון


ויסעו מתרח ויחנו במתקה


ונתתי את הארץ שׁממה ומשׁמה ונשׁבת גאון עזה ושׁממו הרי ישׂראל מאין עובר


יהוה אדנינו מה אדיר שׁמך בכל הארץ אשׁר תנה הודך על השׁמים


התהללו בשׁם קדשׁו ישׂמח לב מבקשׁי יהוה


ושׁתי דלתות עצי שׁמן וקלע עליהם מקלעות כרובים ותמרות ופטורי צצים וצפה זהב וירד על הכרובים ועל התמרות את הזהב


ביום הראשׁון מקרא קדשׁ יהיה לכם כל מלאכת עבדה לא תעשׂו


מאיבי תחכמני מצותך כי לעולם היא לי


אף כי אנשׁים רשׁעים הרגו את אישׁ צדיק בביתו על משׁכבו ועתה הלוא אבקשׁ את דמו מידכם ובערתי אתכם מן הארץ


ואתן לכם ארץ׀ אשׁר לא יגעת בה וערים אשׁר לא בניתם ותשׁבו בהם כרמים וזיתים אשׁר לא נטעתם אתם אכלים


והנה באו עד תוך הבית לקחי חטים ויכהו אל החמשׁ ורכב ובענה אחיו נמלטו


והיה זרעך כעפר הארץ ופרצת ימה וקדמה וצפנה ונגבה ונברכו בך כל משׁפחת האדמה ובזרעך


כל התרומה חמשׁה ועשׂרים אלף בחמשׁה ועשׂרים אלף רביעית תרימו את תרומת הקדשׁ אל אחזת העיר


ובני פדיה זרבבל ושׁמעי ובן זרבבל משׁלם וחנניה ושׁלמית אחותם


למען בחקתי ילכו ואת משׁפטי ישׁמרו ועשׂו אתם והיו לי לעם ואני אהיה להם לאלהים


מתים בל יחיו רפאים בל יקמו לכן פקדת ותשׁמידם ותאבד כל זכר למו


ואם לא תשׁמעוה במסתרים תבכה נפשׁי מפני גוה ודמע תדמע ותרד עיני דמעה כי נשׁבה עדר יהוה


וילבשׁ קללה כמדו ותבא כמים בקרבו וכשׁמן בעצמותיו


ישׁמע׀ אל׀ ויענם וישׁב קדם סלה אשׁר אין חליפות למו ולא יראו אלהים


ויקברו את עצמות שׁאול ויהונתן בנו בארץ בנימן בצלע בקבר קישׁ אביו ויעשׂו כל אשׁר צוה המלך ויעתר אלהים לארץ אחרי כן


ותקרבון אלי כלכם ותאמרו נשׁלחה אנשׁים לפנינו ויחפרו לנו את הארץ וישׁבו אתנו דבר את הדרך אשׁר נעלה בה ואת הערים אשׁר נבא אליהן


אם אתן שׁנת לעיני לעפעפי תנומה


ואקנה את השׂדה מאת חנמאל בן דדי אשׁר בענתות ואשׁקלה לו את הכסף שׁבעה שׁקלים ועשׂרה הכסף


ויהי כאשׁר קרא ולא שׁמעו כן יקראו ולא אשׁמע אמר יהוה צבאות


והיה בבקר כזרח השׁמשׁ תשׁכים ופשׁטת על העיר והנה הוא והעם אשׁר אתו יצאים אליך ועשׂית לו כאשׁר תמצא ידך


וילכדוה ויכוה לפי חרב ואת מלכה ואת כל עריה ואת כל הנפשׁ אשׁר בה לא השׁאיר שׂריד ככל אשׁר עשׂה לעגלון ויחרם אותה ואת כל הנפשׁ אשׁר בה


ואת כל חלבה יסיר כאשׁר יוסר חלב הכשׂב מזבח השׁלמים והקטיר הכהן אתם המזבחה על אשׁי יהוה וכפר עליו הכהן על חטאתו אשׁר חטא ונסלח לו


פנו׀ וסעו לכם ובאו הר האמרי ואל כל שׁכניו בערבה בהר ובשׁפלה ובנגב ובחוף הים ארץ הכנעני והלבנון עד הנהר הגדל נהר פרת


עמדים שׁנים וגלת הכתרת אשׁר על ראשׁ העמדים שׁתים והשׂבכות שׁתים לכסות את שׁתי גלת הכתרת אשׁר על ראשׁ העמודים


לא זרו מתאותם עוד אכלם בפיהם


ויהי כשׁמע המלך את דבר אישׁ האלהים אשׁר קרא על המזבח בבית אל וישׁלח ירבעם את ידו מעל המזבח לאמר׀ תפשׂהו ותיבשׁ ידו אשׁר שׁלח עליו ולא יכל להשׁיבה אליו


אז ירננו עצי היער מלפני יהוה כי בא לשׁפוט את הארץ


שׂפתי כסיל יבאו בריב ופיו למהלמות יקרא


ויקח אברם את שׂרי אשׁתו ואת לוט בן אחיו ואת כל רכושׁם אשׁר רכשׁו ואת הנפשׁ אשׁר עשׂו בחרן ויצאו ללכת ארצה כנען ויבאו ארצה כנען


ויקרא לו לבן יגר שׂהדותא ויעקב קרא לו גלעד


רבות בנות עשׂו חיל ואת עלית על כלנה


הנה נתתי את פניך חזקים לעמת פניהם ואת מצחך חזק לעמת מצחם


ואמרתם ביום ההוא הודו ליהוה קראו בשׁמו הודיעו בעמים עלילתיו הזכירו כי נשׂגב שׁמו


ושׁלח חי שׁלשׁים שׁנה ויולד את עבר


דברו נא באזני כל בעלי שׁכם מה טוב לכם המשׁל בכם שׁבעים אישׁ כל בני ירבעל אם משׁל בכם אישׁ אחד וזכרתם כי עצמכם ובשׂרכם אני


ויפץ יהוה אתם משׁם על פני כל הארץ ויחדלו לבנת העיר


וידבר יהוה אל משׁה לאמר


ובכל יום ויום מרדכי מתהלך לפני חצר בית הנשׁים לדעת את שׁלום אסתר ומה יעשׂה בה


עוד היום בנב לעמד ינפף ידו הר בית ציון גבעת ירושׁלם


אלמנה וגר יהרגו ויתומים ירצחו


ומתניה בן מיכה בן זבדי בן אסף ראשׁ התחלה יהודה לתפלה ובקבקיה משׁנה מאחיו ועבדא בן שׁמוע בן גלל בן ידיתון


בזאת ידעתי כי חפצת בי כי לא יריע איבי עלי


ודל לא תהדר בריבו


ראשׁית חכמה קנה חכמה ובכל קנינך קנה בינה


ככלב שׁב על קאו כסיל שׁונה באולתו


ויצב שׁם מזבח ויקרא לו אל אלהי ישׂראל


ברוך אדני יום׀ יום יעמס לנו האל ישׁועתנו סלה


ויתהלך חנוך את האלהים אחרי הולידו את מתושׁלח שׁלשׁ מאות שׁנה ויולד בנים ובנות


ואעידה לי עדים נאמנים את אוריה הכהן ואת זכריהו בן יברכיהו


ויקנן המלך אל אבנר ויאמר הכמות נבל ימות אבנר


הנחמדים מזהב ומפז רב ומתוקים מדבשׁ ונפת צופים


וישׂא העם את בצקו טרם יחמץ משׁארתם צררת בשׂמלתם על שׁכמם


ויאמר לו פרעה כי מה אתה חסר עמי והנך מבקשׁ ללכת אל ארצך ויאמר׀ לא כי שׁלח תשׁלחני


ושׁבתך וצאתך ובואך ידעתי ואת התרגזך אלי


למען אשׁר לא יגבהו בקומתם כל עצי מים ולא יתנו את צמרתם אל בין עבתים ולא יעמדו אליהם בגבהם כל שׁתי מים כי כלם נתנו למות אל ארץ תחתית בתוך בני אדם אל יורדי בור


היום החלתי לשׁאול לו באלהים חלילה לי אל ישׂם המלך בעבדו דבר בכל בית אבי כי לא ידע עבדך בכל זאת דבר קטן או גדול


לכן ייליל מואב למואב כלה ייליל לאשׁישׁי קיר חרשׂת תהגו אך נכאים


בקום רשׁעים יסתר אדם ובאבדם ירבו צדיקים


ויקבצו את כל אכל השׁנים הטבת הבאת האלה ויצברו בר תחת יד פרעה אכל בערים ושׁמרו


ויאמר לכן שׁמע דבר יהוה ראיתי את יהוה ישׁב על כסאו וכל צבא השׁמים עמד עליו מימינו ומשׂמאלו


וככל כחי הכינותי לבית אלהי הזהב׀ לזהב והכסף לכסף והנחשׁת לנחשׁת הברזל לברזל והעצים לעצים אבני שׁהם ומלואים אבני פוך ורקמה וכל אבן יקרה ואבני שׁישׁ לרב


נשׂא את ראשׁ בני קהת מתוך בני לוי למשׁפחתם לבית אבתם


אל תקנא באישׁ חמס ואל תבחר בכל דרכיו


שׂה תמים זכר בן שׁנה יהיה לכם מן הכבשׂים ומן העזים תקחו


לא תוכל לאכל בשׁעריך מעשׂר דגנך ותירשׁך ויצהרך ובכרת בקרך וצאנך וכל נדריך אשׁר תדר ונדבתיך ותרומת ידך


ובני קנז עתניאל ושׂריה ובני עתניאל חתת


יתן יהוה את איביך הקמים עליך נגפים לפניך בדרך אחד יצאו אליך ובשׁבעה דרכים ינוסו לפניך


וישׁב בצר לו על יהוה אלהי ישׂראל ויבקשׁהו וימצא להם


אשׁר קרך בדרך ויזנב בך כל הנחשׁלים אחריך ואתה עיף ויגע ולא ירא אלהים


אזלו מים מני ים ונהר יחרב ויבשׁ


והוא מסבות׀ מתהפך בתחבולתו לפעלם כל אשׁר יצום׀ על פני תבל ארצה


ברוך יהוה אלהי אבותינו אשׁר נתן כזאת בלב המלך לפאר את בית יהוה אשׁר בירושׁלם


והיו לי לעם ואני אהיה להם לאלהים


ויתנו ממטה בני יהודה וממטה בני שׁמעון את הערים האלה אשׁר יקרא אתהן בשׁם


וכל אשׁר יגע בו הטמא יטמא והנפשׁ הנגעת תטמא עד הערב


ויד יהוה היתה אלי בערב לפני בוא הפליט ויפתח את פי עד בוא אלי בבקר ויפתח פי ולא נאלמתי עוד


כי ראשׁ ארם דמשׂק וראשׁ דמשׂק רצין ובעוד שׁשׁים וחמשׁ שׁנה יחת אפרים מעם


ויאמר לה המלך מה לך ותאמר אבל אשׁה אלמנה אני וימת אישׁי


וישׁב ויבן את הבמות אשׁר אבד חזקיהו אביו ויקם מזבחת לבעל ויעשׂ אשׁרה כאשׁר עשׂה אחאב מלך ישׂראל וישׁתחו לכל צבא השׁמים ויעבד אתם


ויגדו לו לאמר עוד יוסף חי וכי הוא משׁל בכל ארץ מצרים ויפג לבו כי לא האמין להם


והלכו בניו ועשׂו משׁתה בית אישׁ יומו ושׁלחו וקראו לשׁלשׁת אחיתיהם לאכל ולשׁתות עמהם


עמו חכמה וגבורה לו עצה ותבונה


ויהיו לנסות בם את ישׂראל לדעת הישׁמעו את מצות יהוה אשׁר צוה את אבותם ביד משׁה


ואשׁר לא נתן בנתינו לעמי הארץ ואת בנתיהם לא נקח לבנינו


ואת בניהם הקים תחתם אתם מל יהושׁע כי ערלים היו כי לא מלו אותם בדרך


ראה חיים עם אשׁה אשׁר אהבת כל ימי חיי הבלך אשׁר נתן לך תחת השׁמשׁ כל ימי הבלך כי הוא חלקך בחיים ובעמלך אשׁר אתה עמל תחת השׁמשׁ


ויקח משׁה חצי הדם וישׂם באגנת וחצי הדם זרק על המזבח


המשׁפילי לראות בשׁמים ובארץ


ישׁלמוני רעה תחת טובה שׁכול לנפשׁי


והקרבתם עלה אשׁה ריח ניחח ליהוה פר אחד איל אחד כבשׂים בני שׁנה שׁבעה תמימם


בזעם תצעד ארץ באף תדושׁ גוים


רוממות אל בגרונם וחרב פיפיות בידם


ותמאן המלכה ושׁתי לבוא בדבר המלך אשׁר ביד הסריסים ויקצף המלך מאד וחמתו בערה בו


בן עשׂרים ושׁלשׁ שׁנה יהואחז במלכו ושׁלשׁה חדשׁים מלך בירושׁלם ושׁם אמו חמוטל בת ירמיהו מלבנה


ולמכיר נתתי את הגלעד


ויבואו פנימה אל חזקיהו המלך ויאמרו טהרנו את כל בית יהוה את מזבח העולה ואת כל כליו ואת שׁלחן המערכת ואת כל כליו


לבני יוסף לבני אפרים תולדתם למשׁפחתם לבית אבתם במספר שׁמת מבן עשׂרים שׁנה ומעלה כל יצא צבא


כי׀ אני יהוה המעלה אתכם מארץ מצרים להית לכם לאלהים והייתם קדשׁים כי קדושׁ אני


ויאסף שׁאול לרא מפני דוד עוד ויהי שׁאול איב את דוד כל הימים


ויעבר המלך הגלגלה וכמהן עבר עמו וכל עם יהודה ויעברו את המלך וגם חצי עם ישׂראל


ויצבאו על מדין כאשׁר צוה יהוה את משׁה ויהרגו כל זכר


וישׁב אבשׁלום בירושׁלם שׁנתים ימים ופני המלך לא ראה


ויהיו הרמנים תשׁעים ושׁשׁה רוחה כל הרמונים מאה על השׂבכה סביב


והיה אור ישׂראל לאשׁ וקדושׁו ללהבה ובערה ואכלה שׁיתו ושׁמירו ביום אחד


ויהוה נתן את חן העם בעיני מצרים וישׁאלום וינצלו את מצרים


וגם אמנה אחתי בת אבי הוא אך לא בת אמי ותהי לי לאשׁה


ויהי בהקשׁתה בלדתה ותאמר לה המילדת אל תיראי כי גם זה לך בן


ויאמרו אלי העם הלא תגיד לנו מה אלה לנו כי אתה עשׂה


ויעשׂ מזבח נחשׁת עשׂרים אמה ארכו ועשׂרים אמה רחבו ועשׂר אמות קומתו


שׂאי סביב עיניך וראי כלם נקבצו באו לך בניך מרחוק יבאו ובנתיך על צד תאמנה


ויברכם ביום ההוא לאמור בך יברך ישׂראל לאמר ישׂמך אלהים כאפרים וכמנשׁה וישׂם את אפרים לפני מנשׁה


תרחיב צעדי תחתני ולא מעדו קרסלי


וחמרים שׁלשׁים אלף וחמשׁ מאות ומכסם ליהוה אחד ושׁשׁים


ויתפלל חזקיהו לפני יהוה ויאמר יהוה אלהי ישׂראל ישׁב הכרבים אתה הוא האלהים לבדך לכל ממלכות הארץ אתה עשׂית את השׁמים ואת הארץ


בני עדין שׁשׁ מאות חמשׁים וחמשׁה


וישׁלח משׁה לקרא לדתן ולאבירם בני אליאב ויאמרו לא נעלה


לא יבקר בין טוב לרע ולא ימירנו ואם המר ימירנו והיה הוא ותמורתו יהיה קדשׁ לא יגאל


ברוך יהוה׀ אלהי ישׂראל מהעולם ועד העולם אמן׀ ואמן


ויאמר מנוח אל מלאך יהוה נעצרה נא אותך ונעשׂה לפניך גדי עזים


ארחץ בנקיון כפי ואסבבה את מזבחך יהוה


ויהושׁפט בן אסא מלך על יהודה בשׁנת ארבע לאחאב מלך ישׂראל


ויקרא מלאך יהוה אל אברהם שׁנית מן השׁמים


ויאמר אברהם כי אמרתי רק אין יראת אלהים במקום הזה והרגוני על דבר אשׁתי


משׁך חסדך לידעיך וצדקתך לישׁרי לב


שׁמר לך את אשׁר אנכי מצוך היום הנני גרשׁ מפניך את האמרי והכנעני והחתי והפרזי והחוי והיבוסי


תפוחי זהב במשׂכיות כסף דבר דבר על אפניו


כי לאויל יהרג כעשׂ ופתה תמית קנאה


וישׁכב יותם עם אבתיו ויקברו אתו בעיר דויד וימלך אחז בנו תחתיו


ויאמר יהושׁפט ישׁ אותו דבר יהוה וירדו אליו מלך ישׂראל ויהושׁפט ומלך אדום


וישׂא עיניו וירא את האישׁ הארח ברחב העיר ויאמר האישׁ הזקן אנה תלך ומאין תבוא


הנביאים נבאו בשׁקר והכהנים ירדו על ידיהם ועמי אהבו כן ומה תעשׂו לאחריתה


איכה ירדף אחד אלף ושׁנים יניסו רבבה אם לא כי צורם מכרם ויהוה הסגירם


לכן כה אמר׀ אדני יהוה הנה עבדי׀ יאכלו ואתם תרעבו הנה עבדי ישׁתו ואתם תצמאו הנה עבדי ישׂמחו ואתם תבשׁו


משׁל בגבורתו׀ עולם עיניו בגוים תצפינה הסוררים׀ אל ירימו למו סלה


כי בראתו ילדיו מעשׂה ידי בקרבו יקדישׁו שׁמי והקדישׁו את קדושׁ יעקב ואת אלהי ישׂראל יעריצו


יהי דרכם חשׁך וחלקלקות ומלאך יהוה רדפם


ויאמר אליו גדעון בי אדני וישׁ יהוה עמנו ולמה מצאתנו כל זאת ואיה כל נפלאתיו אשׁר ספרו לנו אבותינו לאמר הלא ממצרים העלנו יהוה ועתה נטשׁנו יהוה ויתננו בכף מדין


וישׁובו אחרי כן וישׁבו את העבדים ואת השׁפחות אשׁר שׁלחו חפשׁים ויכבישׁום לעבדים ולשׁפחות


ויאמר אחיתפל אל אבשׁלם אבחרה נא שׁנים עשׂר אלף אישׁ ואקומה וארדפה אחרי דוד הלילה


בטמאתך זמה יען טהרתיך ולא טהרת מטמאתך לא תטהרי עוד עד הניחי את חמתי בך


הקרבות והרחקות ממך יתקלסו בך טמאת השׁם רבת המהומה


בהעצר השׁמים ולא יהיה מטר כי יחטאו לך והתפללו אל המקום הזה והודו את שׁמך מחטאתם ישׁובון כי תענם


זה היום עשׂה יהוה נגילה ונשׂמחה בו


בעמוד ענן ידבר אליהם שׁמרו עדתיו וחק נתן למו


ויאמר אל גחזי נערו קרא לשׁונמית הזאת ויקרא לה ותעמד לפניו


ואתי צוה יהוה בעת ההוא ללמד אתכם חקים ומשׁפטים לעשׂתכם אתם בארץ אשׁר אתם עברים שׁמה לרשׁתה


ואחיהם ראשׁים לבית אבותם אלף ושׁבע מאות ושׁשׁים גבורי חיל מלאכת עבודת בית האלהים


ויקח יתרו חתן משׁה עלה וזבחים לאלהים ויבא אהרן וכל׀ זקני ישׂראל לאכל לחם עם חתן משׁה לפני האלהים


אמללה ילדת השׁבעה נפחה נפשׁה באה שׁמשׁה בעד יומם בושׁה וחפרה ושׁאריתם לחרב אתן לפני איביהם נאם יהוה


גבר מחליק על רעהו רשׁת פורשׂ על פעמיו


וצקלג ובית המרכבות וחצר סוסה


ואל שׁמעיהו הנחלמי תאמר לאמר


יסד ארץ על מכוניה בל תמוט עולם ועד


וישׁבו הכהנים והלוים ומן העם והמשׁררים והשׁוערים והנתינים בעריהם וכל ישׂראל בעריהם


למנצח מזמור לדוד


והיה לכם פאת נגב ממדבר צן על ידי אדום והיה לכם גבול נגב מקצה ים המלח קדמה


אשׁר בגדיך חמים בהשׁקט ארץ מדרום


ותבטחי ברעתך אמרת אין ראני חכמתך ודעתך היא שׁובבתך ותאמרי בלבך אני ואפסי עוד


ואני׀ עני ואביון אלהים חושׁה לי עזרי ומפלטי אתה יהוה אל תאחר


ורעשׁו מפני דגי הים ועוף השׁמים וחית השׂדה וכל הרמשׂ הרמשׂ על האדמה וכל האדם אשׁר על פני האדמה ונהרסו ההרים ונפלו המדרגות וכל חומה לארץ תפול


אל תהרגם׀ פן ישׁכחו עמי הניעמו בחילך והורידמו מגננו אדני


כי כפיכם נגאלו בדם ואצבעותיכם בעון שׂפתותיכם דברו שׁקר לשׁונכם עולה תהגה


ואשׁר נתנו שׁארית העם זהב דרכמונים שׁתי רבוא וכסף מנים אלפים וכתנת כהנים שׁשׁים ושׁבעה


בקשׁ קהלת למצא דברי חפץ וכתוב ישׁר דברי אמת


וילן שׁם בלילה ההוא ויקח מן הבא בידו מנחה לעשׂו אחיו


לא ישׁא אויב בו ובן עולה לא יעננו


ואשׁר לא צדה והאלהים אנה לידו ושׂמתי לך מקום אשׁר ינוס שׁמה


והיה אדום ירשׁה והיה ירשׁה שׂעיר איביו וישׂראל עשׂה חיל


קול׀ רנה וישׁועה באהלי צדיקים ימין יהוה עשׂה חיל


הנני ממטיר כעת מחר ברד כבד מאד אשׁר לא היה כמהו במצרים למן היום הוסדה ועד עתה


על כן על מואב איליל ולמואב כלה אזעק אל אנשׁי קיר חרשׂ יהגה


שׁמה קננה קפוז ותמלט ובקעה ודגרה בצלה אך שׁם נקבצו דיות אשׁה רעותה


מה תיטבי דרכך לבקשׁ אהבה לכן גם את הרעות למדתי את דרכיך


בכל מושׁבותיכם הערים תחרבנה והבמות תישׁמנה למען יחרבו ויאשׁמו מזבחותיכם ונשׁברו ונשׁבתו גלוליכם ונגדעו חמניכם ונמחו מעשׂיכם


ויקחו את אבשׁלום וישׁליכו אתו ביער אל הפחת הגדול ויצבו עליו גל אבנים גדול מאד וכל ישׂראל נסו אישׁ לאהלו


עזו אליך אשׁמרה כי אלהים משׂגבי


ואת הפר ואת ערו ואת בשׂרו ואת פרשׁו שׂרף באשׁ מחוץ למחנה כאשׁר צוה יהוה את משׁה


אמר אל רחבעם בן שׁלמה מלך יהודה ואל כל ישׂראל ביהודה ובנימן לאמר


ויצא וילחם בפלשׁתים ויפרץ את חומת גת ואת חומת יבנה ואת חומת אשׁדוד ויבנה ערים באשׁדוד ובפלשׁתים


ועתה לא תסור חרב מביתך עד עולם עקב כי בזתני ותקח את אשׁת אוריה החתי להיות לך לאשׁה


ויאמר מדוע אתי הלכתי אליו היום לא חדשׁ ולא שׁבת ותאמר שׁלום


באר חפרוה שׂרים כרוה נדיבי העם במחקק במשׁענתם וממדבר מתנה


והחיתם את אבי ואת אמי ואת אחי ואת אחותי ואת כל אשׁר להם והצלתם את נפשׁתינו ממות


ותקרא אסתר להתך מסריסי המלך אשׁר העמיד לפניה ותצוהו על מרדכי לדעת מה זה ועל מה זה


שׂעיר עזים אחד לחטאת


ויגף יהוה׀ את בנימן לפני ישׂראל וישׁחיתו בני ישׂראל בבנימן ביום ההוא עשׂרים וחמשׁה אלף ומאה אישׁ כל אלה שׁלף חרב


ויאמר יהוה אל משׁה אמר אל בני ישׂראל אתם עם קשׁה ערף רגע אחד אעלה בקרבך וכליתיך ועתה הורד עדיך מעליך ואדעה מה אעשׂה לך


השׁמר לך פן תשׁכח את יהוה אשׁר הוציאך מארץ מצרים מבית עבדים


ויאיר בן מנשׁה הלך וילכד את חותיהם ויקרא אתהן חות יאיר


ואם לא תורישׁו את ישׁבי הארץ מפניכם והיה אשׁר תותירו מהם לשׂכים בעיניכם ולצנינם בצדיכם וצררו אתכם על הארץ אשׁר אתם ישׁבים בה


ויבא יוסף הביתה ויביאו לו את המנחה אשׁר בידם הביתה וישׁתחוו לו ארצה


ויצא ירמיהו מירושׁלם ללכת ארץ בנימן לחלק משׁם בתוך העם


ואבשׁלום ברח וילך אל תלמי בן עמיחור מלך גשׁור ויתאבל על בנו כל הימים


ובגוים ההם לא תרגיע ולא יהיה מנוח לכף רגלך ונתן יהוה לך שׁם לב רגז וכליון עינים ודאבון נפשׁ


ולא יכלו בני ישׂראל לקום לפני איביהם ערף יפנו לפני איביהם כי היו לחרם לא אוסיף להיות עמכם אם לא תשׁמידו החרם מקרבכם


אלוף אהליבמה אלוף אלה אלוף פינן


ויגד שׁפן הספר למלך לאמר ספר נתן לי חלקיה הכהן ויקראהו שׁפן לפני המלך


ויאמר שׁמואל ומה קול הצאן הזה באזני וקול הבקר אשׁר אנכי שׁמע


ואשׂם שׁם מקום לארון אשׁר שׁם ברית יהוה אשׁר כרת עם אבתינו בהוציאו אתם מארץ מצרים


ושׂמתי מקום לעמי לישׂראל ונטעתיו ושׁכן תחתיו ולא ירגז עוד ולא יסיפו בני עולה לענותו כאשׁר בראשׁונה


כי אם לבינה תקרא לתבונה תתן קולך


ויחי מתושׁלח אחרי הולידו את למך שׁתים ושׁמונים שׁנה ושׁבע מאות שׁנה ויולד בנים ובנות


ויאמר משׁה בתת יהוה לכם בערב בשׂר לאכל ולחם בבקר לשׂבע בשׁמע יהוה את תלנתיכם אשׁר אתם מלינם עליו ונחנו מה לא עלינו תלנתיכם כי על יהוה


ופאת נגב תימנה מתמר עד מי מריבות קדשׁ נחלה אל הים הגדול ואת פאת תימנה נגבה


ותקח את המשׂרת ותצק לפניו וימאן לאכול ויאמר אמנון הוציאו כל אישׁ מעלי ויצאו כל אישׁ מעליו


קח נא את ברכתי אשׁר הבאת לך כי חנני אלהים וכי ישׁ לי כל ויפצר בו ויקח


שׁמעון ולוי אחים כלי חמס מכרתיהם


לזבולן ישׁמעיהו בן עבדיהו לנפתלי ירימות בן עזריאל


ונשׂא נס לגוים ואסף נדחי ישׂראל ונפצות יהודה יקבץ מארבע כנפות הארץ


ושׂמת את החצר סביב ונתת את מסך שׁער החצר


מגני על אלהים מושׁיע ישׁרי לב


ויעזב החלוץ את השׁביה ואת הבזה לפני השׂרים וכל הקהל


כי הנה יהוה יצא ממקומו לפקד עון ישׁב הארץ עליו וגלתה הארץ את דמיה ולא תכסה עוד על הרוגיה


ויאמר שׁלמה לכל ישׂראל לשׂרי האלפים והמאות ולשׁפטים ולכל נשׂיא לכל ישׂראל ראשׁי האבות


וידבר יהוה אל משׁה לאמר


בא שׁאון עד קצה הארץ כי ריב ליהוה בגוים נשׁפט הוא לכל בשׂר הרשׁעים נתנם לחרב נאם יהוה


אין על עפר משׁלו העשׂו לבלי חת


ותאמר אל המלך אמת הדבר אשׁר שׁמעתי בארצי על דבריך ועל חכמתך


יען וביען הטעו את עמי לאמר שׁלום ואין שׁלום והוא בנה חיץ והנם טחים אתו תפל


ויהי כי זקן יצחק ותכהין עיניו מראת ויקרא את עשׂו׀ בנו הגדל ויאמר אליו בני ויאמר אליו הנני


כה אמר יהוה אלהי ישׂראל אנכי כרתי ברית את אבותיכם ביום הוצאי אותם מארץ מצרים מבית עבדים לאמר


אמר אלי אל תעלני בחצי ימי בדור דורים שׁנותיך


ויקם דוד מהארץ וירחץ ויסך ויחלף שׂמלתו ויבא בית יהוה וישׁתחו ויבא אל ביתו וישׁאל וישׂימו לו לחם ויאכל


ויקהלו אל המלך שׁלמה כל אישׁ ישׂראל בירח האתנים בחג הוא החדשׁ השׁביעי


מיכיה המורשׁתי היה נבא בימי חזקיהו מלך יהודה ויאמר אל כל עם יהודה לאמר כה אמר׀ יהוה צבאות ציון שׂדה תחרשׁ וירושׁלים עיים תהיה והר הבית לבמות יער


ואעמד עליו ואמתתהו כי ידעתי כי לא יחיה אחרי נפלו ואקח הנזר׀ אשׁר על ראשׁו ואצעדה אשׁר על זרעו ואביאם אל אדני הנה


ובאת אל הכהנים הלוים ואל השׁפט אשׁר יהיה בימים ההם ודרשׁת והגידו לך את דבר המשׁפט


בניך עלפו שׁכבו בראשׁ כל חוצות כתוא מכמר המלאים חמת יהוה גערת אלהיך


שׁמעו שׁמוע מלתי ואחותי באזניכם


מן החדר תבוא סופה וממזרים קרה


מלך אלהים על גוים אלהים ישׁב׀ על כסא קדשׁו


וירא עשׂו כי רעות בנות כנען בעיני יצחק אביו


ואני הנה נתתיך היום לעיר מבצר ולעמוד ברזל ולחמות נחשׁת על כל הארץ למלכי יהודה לשׂריה לכהניה ולעם הארץ


כי תבא בכרם רעך ואכלת ענבים כנפשׁך שׂבעך ואל כליך לא תתן


כי לא מועף לאשׁר מוצק לה כעת הראשׁון הקל ארצה זבלון וארצה נפתלי והאחרון הכביד דרך הים עבר הירדן גליל הגוים


כי פחד אלי איד אל ומשׂאתו לא אוכל


ויחזקו את מלכות יהודה ויאמצו את רחבעם בן שׁלמה לשׁנים שׁלושׁ כי הלכו בדרך דויד ושׁלמה לשׁנים שׁלושׁ


ודבר אבנר היה עם זקני ישׂראל לאמר גם תמול גם שׁלשׁם הייתם מבקשׁים את דוד למלך עליכם


ולי אני עבדך ולצדק הכהן ולבניהו בן יהוידע ולשׁלמה עבדך לא קרא


ויאמר אנכי אשׁלח גדי עזים מן הצאן ותאמר אם תתן ערבון עד שׁלחך


רבים מכאובים לרשׁע והבוטח ביהוה חסד יסובבנו


הצל לקחים למות ומטים להרג אם תחשׂוך


וילך ירבעל בן יואשׁ וישׁב בביתו


ואם לא יגאל את השׂדה ואם מכר את השׂדה לאישׁ אחר לא יגאל עוד


ובני יעקב באו מן השׂדה כשׁמעם ויתעצבו האנשׁים ויחר להם מאד כי נבלה עשׂה בישׂראל לשׁכב את בת יעקב וכן לא יעשׂה


שׂעיר עזים אחד לחטאת


וישׁב יצחק ויחפר׀ את בארת המים אשׁר חפרו בימי אברהם אביו ויסתמום פלשׁתים אחרי מות אברהם ויקרא להן שׁמות כשׁמת אשׁר קרא להן אביו


ולא ישׂאו עצים מן השׂדה ולא יחטבו מן היערים כי בנשׁק יבערו אשׁ ושׁללו את שׁלליהם ובזזו את בזזיהם נאם אדני יהוה


ויאמרו אליהם הנשׂיאים יחיו ויהיו חטבי עצים ושׁאבי מים לכל העדה כאשׁר דברו להם הנשׂיאים


והמה אם ישׁמעו ואם יחדלו כי בית מרי המה וידעו כי נביא היה בתוכם


והאנשׁים עשׂים באמונה במלאכה ועליהם׀ מפקדים יחת ועבדיהו הלוים מן בני מררי וזכריה ומשׁלם מן בני הקהתים לנצח והלוים כל מבין בכלי שׁיר


בשׁובבי אותם מן העמים וקבצתי אתם מארצות איביהם ונקדשׁתי בם לעיני הגוים רבים


למען תירא את יהוה אלהיך לשׁמר את כל חקתיו ומצותיו אשׁר אנכי מצוך אתה ובנך ובן בנך כל ימי חייך ולמען יארכן ימיך


ומולדתך אשׁר הולדת אחריהם לך יהיו על שׁם אחיהם יקראו בנחלתם


ושׁמעת מן השׁמים ממכון שׁבתך את תפלתם ואת תחנתיהם ועשׂית משׁפטם וסלחת לעמך אשׁר חטאו לך


ובני אליועיני הדיוהו ואלישׁיב ופליה ועקוב ויוחנן ודליה וענני שׁבעה


ויתן לך את ברכת אברהם לך ולזרעך אתך לרשׁתך את ארץ מגריך אשׁר נתן אלהים לאברהם


וכל עבד אישׁ מקנת כסף ומלתה אתו אז יאכל בו


והקטרת אשׁר תעשׂה במתכנתה לא תעשׂו לכם קדשׁ תהיה לך ליהוה


ועלה גבולם׀ לימה ומרעלה ופגע בדבשׁת ופגע אל הנחל אשׁר על פני יקנעם


ולא זכר יואשׁ המלך החסד אשׁר עשׂה יהוידע אביו עמו ויהרג את בנו וכמותו אמר ירא יהוה וידרשׁ


רבבה כצמח השׂדה נתתיך ותרבי ותגדלי ותבאי בעדי עדיים שׁדים נכנו ושׂערך צמח ואת ערם ועריה


ואתה שׁכב על צדך השׂמאלי ושׂמת את עון בית ישׂראל עליו מספר הימים אשׁר תשׁכב עליו תשׂא את עונם


לא תעלו עליו קטרת זרה ועלה ומנחה ונסך לא תסכו עליו


כי הנני בורא שׁמים חדשׁים וארץ חדשׁה ולא תזכרנה הראשׁנות ולא תעלינה על לב


ישׁלם יהוה פעלך ותהי משׂכרתך שׁלמה מעם יהוה אלהי ישׂראל אשׁר באת לחסות תחת כנפיו


גול על יהוה דרכך ובטח עליו והוא יעשׂה


כה הראני אדני יהוה והנה קרא לרב באשׁ אדני יהוה ותאכל את תהום רבה ואכלה את החלק


ואתה בתוך ערלים תשׁבר ותשׁכב את חללי חרב


למנצח לדוד מזמור שׁיר


למה ישׁבת בין המשׁפתים לשׁמע שׁרקות עדרים לפלגות ראובן גדולים חקרי לב


ותמהר האשׁה ותרץ ותגד לאישׁה ותאמר אליו הנה נראה אלי האישׁ אשׁר בא ביום אלי


בעורי ובבשׂרי דבקה עצמי ואתמלטה בעור שׁני


וישׁב יהושׁע וכל ישׂראל עמו דברה וילחם עליה


ויקן יוסף את כל אדמת מצרים לפרעה כי מכרו מצרים אישׁ שׂדהו כי חזק עלהם הרעב ותהי הארץ לפרעה


ימי כצל נטוי ואני כעשׂב איבשׁ


ויקרא מלך ישׂראל אל סריס אחד ויאמר מהרה מיכיהו בן ימלה


ויברך יעקב את פרעה ויצא מלפני פרעה


ועל׀ גבול ישׂשׂכר מפאת קדימה עד פאת ימה זבולן אחד


ועשׂית למסך חמשׁה עמודי שׁטים וצפית אתם זהב וויהם זהב ויצקת להם חמשׁה אדני נחשׁת


כאשׁר מצאה ידי לממלכת האליל ופסיליהם מירושׁלם ומשׁמרון


הקטפים מלוח עלי שׂיח ושׁרשׁ רתמים לחמם


כי ימצא אישׁ שׁכב׀ עם אשׁה בעלת בעל ומתו גם שׁניהם האישׁ השׁכב עם האשׁה והאשׁה ובערת הרע מישׂראל


לדוד מזמור חסד ומשׁפט אשׁירה לך יהוה אזמרה


וגר לא תלחץ ואתם ידעתם את נפשׁ הגר כי גרים הייתם בארץ מצרים


וידבר יהוה אל משׁה לאמר


אנה׀ אנחנו עלים אחינו המסו את לבבנו לאמר עם גדול ורם ממנו ערים גדלת ובצורת בשׁמים וגם בני ענקים ראינו שׁם


עינים הייתי לעור ורגלים לפסח אני


אל תשׁקצו את נפשׁתיכם בכל השׁרץ השׁרץ ולא תטמאו בהם ונטמתם בם


בני זכי שׁבע מאות ושׁשׁים


ושׁמרו את כל כלי אהל מועד ואת משׁמרת בני ישׂראל לעבד את עבדת המשׁכן


ויאמר הנער׀ המגיד לו נקרא נקריתי בהר הגלבע והנה שׁאול נשׁען על חניתו והנה הרכב ובעלי הפרשׁים הדבקהו


ידיך עשׂוני ויכוננוני הבינני ואלמדה מצותיך


המשׁלח מעינים בנחלים בין הרים יהלכון


לעלוקה׀ שׁתי בנות הב׀ הב שׁלושׁ הנה לא תשׂבענה ארבע לא אמרו הון


ויספדו ויבכו ויצמו עד הערב על שׁאול ועל יהונתן בנו ועל עם יהוה ועל בית ישׂראל כי נפלו בחרב


כי ענן יהוה על המשׁכן יומם ואשׁ תהיה לילה בו לעיני כל בית ישׂראל בכל מסעיהם


כל ישׁבי תבל ושׁכני ארץ כנשׂא נס הרים תראו וכתקע שׁופר תשׁמעו


ויאמר אלו רץ דבר אל הנער הלז לאמר פרזות תשׁב ירושׁלם מרב אדם ובהמה בתוכה


כי הנה ארבו לנפשׁי יגורו עלי עזים לא פשׁעי ולא חטאתי יהוה


וצבאו ופקדיו ארבעה וחמשׁים אלף וארבע מאות


ויבאו מן בני בנימן ויהודה עד למצד לדויד


ויאמר אלהים תדשׁא הארץ דשׁא עשׂב מזריע זרע עץ פרי עשׂה פרי למינו אשׁר זרעו בו על הארץ ויהי כן


ויגד ליואב הנה המלך בכה ויתאבל על אבשׁלם


למנצח על השׁמינית מזמור לדוד


קום רד לקראת אחאב מלך ישׂראל אשׁר בשׁמרון הנה בכרם נבות אשׁר ירד שׁם לרשׁתו


טוב שׁפל רוח את עניים מחלק שׁלל את גאים


ויאמר אליו אברהם השׁמר לך פן תשׁיב את בני שׁמה


ויסב מעליהם ויבך וישׁב אלהם וידבר אלהם ויקח מאתם את שׁמעון ויאסר אתו לעיניהם


ובני כלב בן יפנה עירו אלה ונעם ובני אלה וקנז


בן אלקנה בן יואל בן עזריה בן צפניה


שׂאו את ראשׁ׀ כל עדת בני ישׂראל מבן עשׂרים שׁנה ומעלה לבית אבתם כל יצא צבא בישׂראל


וינסו חמשׁת המלכים האלה ויחבאו במערה במקדה


ויקם דוד אחרי כן ויצא מן המערה ויקרא אחרי שׁאול לאמר אדני המלך ויבט שׁאול אחריו ויקד דוד אפים ארצה וישׁתחו


ויתפלל יחזקיהו המלך וישׁעיהו בן אמוץ הנביא על זאת ויזעקו השׁמים


והעמדתיהו בביתי ובמלכותי עד העולם וכסאו יהיה נכון עד עולם


שׂאי סביב עיניך וראי כלם נקבצו באו לך חי אני נאם יהוה כי כלם כעדי תלבשׁי ותקשׁרים ככלה


יסע קדים בשׁמים וינהג בעזו תימן


כי אם שׂישׂו וגילו עדי עד אשׁר אני בורא כי הנני בורא את ירושׁלם גילה ועמה משׂושׂ


ויקח המלך את שׁני בני רצפה בת איה אשׁר ילדה לשׁאול את ארמני ואת מפבשׁת ואת חמשׁת בני מיכל בת שׁאול אשׁר ילדה לעדריאל בן ברזלי המחלתי


שׂעיר עזים אחד לחטאת


ויבא המלך דויד וישׁב לפני יהוה ויאמר מי אני יהוה אלהים ומי ביתי כי הביאתני עד הלם


ויהי בבואה ותסיתהו לשׁאול מאת אביה השׂדה ותצנח מעל החמור ויאמר לה כלב מה לך


ולשׁם ילד גם הוא אבי כל בני עבר אחי יפת הגדול


אכנו בדבר ואורשׁנו ואעשׂה אתך לגוי גדול ועצום ממנו


שׁאלו נא וראו אם ילד זכר מדוע ראיתי כל גבר ידיו על חלציו כיולדה ונהפכו כל פנים לירקון


ישׁ רעה אשׁר ראיתי תחת השׁמשׁ ורבה היא על האדם


ויבא ויגד לאדניו לאמר כזאת וכזאת דברה הנערה אשׁר מארץ ישׂראל


ויתנו קול ביהודה ובירושׁלם להביא ליהוה משׂאת משׁה עבד האלהים על ישׂראל במדבר


יהוה צדיק יבחן ורשׁע ואהב חמס שׂנאה נפשׁו


דבר אל אהרן לאמר אישׁ מזרעך לדרתם אשׁר יהיה בו מום לא יקרב להקריב לחם אלהיו


עורת או שׁבור או חרוץ או יבלת או גרב או ילפת לא תקריבו אלה ליהוה ואשׁה לא תתנו מהם על המזבח ליהוה


ויפצרו בו עד בשׁ ויאמר שׁלחו וישׁלחו חמשׁים אישׁ ויבקשׁו שׁלשׁה ימים ולא מצאהו


ותאמר חי יהוה אלהיך אם ישׁ לי מעוג כי אם מלא כף קמח בכד ומעט שׁמן בצפחת והנני מקשׁשׁת שׁנים עצים ובאתי ועשׂיתיהו לי ולבני ואכלנהו ומתנו


ונח דנאל ואיוב בתוכה חי אני נאם אדני יהוה אם בן אם בת יצילו המה בצדקתם יצילו נפשׁם


הטוב לך׀ כי תעשׁק כי תמאס יגיע כפיך ועל עצת רשׁעים הופעת


וכי יהיה אישׁ שׂנא לרעהו וארב לו וקם עליו והכהו נפשׁ ומת ונס אל אחת הערים האל


וישׁלח פרעה ויקרא את יוסף ויריצהו מן הבור ויגלח ויחלף שׂמלתיו ויבא אל פרעה


בשׁנת שׁתים עשׂרה לאחז מלך יהודה מלך הושׁע בן אלה בשׁמרון על ישׂראל תשׁע שׁנים


ואת אחיכם קחו וקומו שׁובו אל האישׁ


וירא יהוה כי שׂנואה לאה ויפתח את רחמה ורחל עקרה


דברי עמוס אשׁר היה בנקדים מתקוע אשׁר חזה על ישׂראל בימי׀ עזיה מלך יהודה ובימי ירבעם בן יואשׁ מלך ישׂראל שׁנתים לפני הרעשׁ


ויאמר אל יהושׁפט התלך אתי למלחמה רמת גלעד ויאמר יהושׁפט אל מלך ישׂראל כמוני כמוך כעמי כעמך כסוסי כסוסיך


בנה בניתי בית זבל לך מכון לשׁבתך עולמים


ועשׂית מכסה לאהל ערת אילם מאדמים ומכסה ערת תחשׁים מלמעלה


ואני׀ בחסדך בטחתי יגל לבי בישׁועתך אשׁירה ליהוה כי גמל עלי


ויעשׂ שׁלמה בעת ההיא׀ את החג וכל ישׂראל עמו קהל גדול מלבוא חמת׀ עד נחל מצרים לפני יהוה אלהינו שׁבעת ימים ושׁבעת ימים ארבעה עשׂר יום


ושׁקפים שׁלשׁה טורים ומחזה אל מחזה שׁלשׁ פעמים


כאשׁר צוה יהוה את משׁה כן עשׂו בנות צלפחד


ויאמר לבן הן לו יהי כדברך


ואבוס עמים באפי ואשׁכרם בחמתי ואוריד לארץ נצחם


כי ילד ילד לנו בן נתן לנו ותהי המשׂרה על שׁכמו ויקרא שׁמו פלא יועץ אל גבור אביעד שׂר שׁלום


מלכי ארץ וכל לאמים שׂרים וכל שׁפטי ארץ


כל רעיך תרעה רוח ומאהביך בשׁבי ילכו כי אז תבשׁי ונכלמת מכל רעתך


רבים אמרים לנפשׁי אין ישׁועתה לו באלהים סלה


ויבא אבנר אל דוד חברון ואתו עשׂרים אנשׁים ויעשׂ דוד לאבנר ולאנשׁים אשׁר אתו משׁתה


ויביאני אל חצר הפנימי בשׁער הדרום וימד את השׁער הדרום כמדות האלה


ויעבר כל העם את הירדן והמלך עבר וישׁק המלך לברזלי ויברכהו וישׁב למקמו


וינסו הנותרים׀ אפקה אל העיר ותפל החומה על עשׂרים ושׁבעה אלף אישׁ הנותרים ובן הדד נס ויבא אל העיר חדר בחדר


ויצא המן ביום ההוא שׂמח וטוב לב וכראות המן את מרדכי בשׁער המלך ולא קם ולא זע ממנו וימלא המן על מרדכי חמה


וימלאו אסמיך שׂבע ותירושׁ יקביך יפרצו


ויחגר דוד את חרבו מעל למדיו ויאל ללכת כי לא נסה ויאמר דוד אל שׁאול לא אוכל ללכת באלה כי לא נסיתי ויסרם דוד מעליו


ועתה תנו תודה ליהוה אלהי אבתיכם ועשׂו רצונו והבדלו מעמי הארץ ומן הנשׁים הנכריות


חי יהוה וברוך צורי וירום אלוהי ישׁעי


והיה כקרבכם אל המלחמה ונגשׁ הכהן ודבר אל העם


ועמך לרב עשׂי מלאכה חצבים וחרשׁי אבן ועץ וכל חכם בכל מלאכה


ותעשׂה אדם כדגי הים כרמשׂ לא משׁל בו


כלו בדמעות עיני חמרמרו מעי נשׁפך לארץ כבדי על שׁבר בת עמי בעטף עולל ויונק ברחבות קריה


ויבאו מכל העמים לשׁמע את חכמת שׁלמה מאת כל מלכי הארץ אשׁר שׁמעו את חכמתו


וימת איוב זקן ושׂבע ימים


וידבר יהוה אל משׁה לאמר


ואת בניהם לא המית כי ככתוב בתורה בספר משׁה אשׁר צוה יהוה לאמר לא ימותו אבות על בנים ובנים לא ימותו על אבות כי אישׁ בחטאו ימותו


ומנפתלי שׂרים אלף ועמהם בצנה וחנית שׁלשׁים ושׁבעה אלף


הלא איד לעול ונכר לפעלי און


ויתר דברי מנשׁה וכל אשׁר עשׂה וחטאתו אשׁר חטא הלא הם כתובים על ספר דברי הימים למלכי יהודה


כי כוס ביד יהוה ויין חמר׀ מלא מסך ויגר מזה אך שׁמריה ימצו ישׁתו כל רשׁעי ארץ


ויעל נחשׁ העמוני ויחן על יבשׁ גלעד ויאמרו כל אנשׁי יבישׁ אל נחשׁ כרת לנו ברית ונעבדך


כי טוב אמר לך עלה הנה מהשׁפילך לפני נדיב אשׁר ראו עיניך


ויעבד ישׂראל את יהוה כל ימי יהושׁע וכל׀ ימי הזקנים אשׁר האריכו ימים אחרי יהושׁע ואשׁר ידעו את כל מעשׂה יהוה אשׁר עשׂה לישׂראל


עד ישׁקיף וירא יהוה משׁמים


ובהקהיל את הקהל תתקעו ולא תריעו


לאלישׁיב עשׁתי עשׂר ליקים שׁנים עשׂר


הים ראה וינס הירדן יסב לאחור


ואם לא מצאה ידו די השׁיב לו והיה ממכרו ביד הקנה אתו עד שׁנת היובל ויצא ביבל ושׁב לאחזתו


קם קדשׁ את העם ואמרת התקדשׁו למחר כי כה אמר יהוה אלהי ישׂראל חרם בקרבך ישׂראל לא תוכל לקום לפני איביך עד הסירכם החרם מקרבכם


ויאמר לא תכה האשׁר שׁבית בחרבך ובקשׁתך אתה מכה שׂים לחם ומים לפניהם ויאכלו וישׁתו וילכו אל אדניהם


שׁמעתי כאלה רבות מנחמי עמל כלכם


עמדתם על חרבכם עשׂיתן תועבה ואישׁ את אשׁת רעהו טמאתם והארץ תירשׁו


מזעקת חשׁבון עד אלעלה עד יהץ נתנו קולם מצער עד חרנים עגלת שׁלשׁיה כי גם מי נמרים למשׁמות יהיו


הנמלים עם לא עז ויכינו בקיץ לחמם


כי תכתב עלי מררות ותורישׁני עונות נעורי


היינו חרפה לשׁכנינו לעג וקלס לסביבותינו


שׁלום בן יבישׁ מלך בשׁנת שׁלשׁים ותשׁע שׁנה לעזיה מלך יהודה וימלך ירח ימים בשׁמרון


ובני ישׂראל נסעו מבארת בני יעקן מוסרה שׁם מת אהרן ויקבר שׁם ויכהן אלעזר בנו תחתיו


ויחלשׁ יהושׁע את עמלק ואת עמו לפי חרב


מה נאוו על ההרים רגלי מבשׂר משׁמיע שׁלום מבשׂר טוב משׁמיע ישׁועה אמר לציון מלך אלהיך


הוא יהוה אלהינו בכל הארץ משׁפטיו


ולא יכל עוד להשׁיב את אבנר דבר מיראתו אתו


ותרא דלילה כי הגיד לה את כל לבו ותשׁלח ותקרא לסרני פלשׁתים לאמר עלו הפעם כי הגיד לה את כל לבו ועלו אליה סרני פלשׁתים ויעלו הכסף בידם


ואתה בן אדם הנבא על גוג ואמרת כה אמר אדני יהוה הנני אליך גוג נשׂיא ראשׁ משׁך ותבל


להטות משׁפט גבר נגד פני עליון


הן׀ ארץ כשׂדים זה העם לא היה אשׁור יסדה לציים הקימו בחיניו עררו ארמנותיה שׂמה למפלה


גם מגבה יראו וחתחתים בדרך וינאץ השׁקד ויסתבל החגב ותפר האביונה כי הלך האדם אל בית עולמו וסבבו בשׁוק הספדים


וירם הטבח את השׁוק והעליה וישׂם׀ לפני שׁאול ויאמר הנה הנשׁאר שׂים לפניך אכל כי למועד שׁמור לך לאמר העם׀ קראתי ויאכל שׁאול עם שׁמואל ביום ההוא


שׁלשׁה גבעים משׁקדים בקנה האחד כפתר ופרח ושׁלשׁה גבעים משׁקדים בקנה האחד כפתר ופרח כן לשׁשׁת הקנים היצאים מן המנרה


ותרא האשׁה כי טוב העץ למאכל וכי תאוה הוא לעינים ונחמד העץ להשׂכיל ותקח מפריו ותאכל ותתן גם לאישׁה עמה ויאכל


ולשׂום לו שׂרי אלפים ושׂרי חמשׁים ולחרשׁ חרישׁו ולקצר קצירו ולעשׂות כלי מלחמתו וכלי רכבו


וימת שׂמלה וימלך תחתיו שׁאול מרחבות הנהר


ואל העם הזה תאמר כה אמר יהוה הנני נתן לפניכם את דרך החיים ואת דרך המות


כי לקחו מטה בני הראובני לבית אבתם ומטה בני הגדי לבית אבתם וחצי מטה מנשׁה לקחו נחלתם


בעת ההוא הבדיל יהוה את שׁבט הלוי לשׂאת את ארון ברית יהוה לעמד לפני יהוה לשׁרתו ולברך בשׁמו עד היום הזה


זה׀ חלק אדם רשׁע׀ עם אל ונחלת עריצים משׁדי יקחו


למנצח בנגינת משׂכיל לדוד


והיתה ציצת נבל צבי תפארתו אשׁר על ראשׁ גיא שׁמנים כבכורה בטרם קיץ אשׁר יראה הראה אותה בעודה בכפו יבלענה


ויהי דבר יהוה אלי בבקר לאמר


ביום ההוא ישׁליך האדם את אלילי כספו ואת אלילי זהבו אשׁר עשׂו לו להשׁתחות לחפר פרות ולעטלפים


ושׁמעו לקלך ובאת אתה וזקני ישׂראל אל מלך מצרים ואמרתם אליו יהוה אלהי העבריים נקרה עלינו ועתה נלכה נא דרך שׁלשׁת ימים במדבר ונזבחה ליהוה אלהינו


לא הביאת לי שׂה עלתיך וזבחיך לא כבדתני לא העבדתיך במנחה ולא הוגעתיך בלבונה


לכן כה אמר׀ אדני יהוה הנני אל כסתותיכנה אשׁר אתנה מצדדות שׁם את הנפשׁות לפרחות וקרעתי אתם מעל זרועתיכם ושׁלחתי את הנפשׁות אשׁר אתם מצדדות את נפשׁים לפרחת


ותבט עיני בשׁורי בקמים עלי מרעים תשׁמענה אזני


פתשׁגן הכתב להנתן דת בכל מדינה ומדינה גלוי לכל העמים להיות עתדים ליום הזה


ואת הזהב משׁקל לשׁלחנות המערכת לשׁלחן ושׁלחן וכסף לשׁלחנות הכסף


כי עזבו הלוים את מגרשׁיהם ואחזתם וילכו ליהודה ולירושׁלם כי הזניחם ירבעם ובניו מכהן ליהוה


פרעה קצף על עבדיו ויתן אתי במשׁמר בית שׂר הטבחים אתי ואת שׂר האפים


וצפית אתו זהב טהור מבית ומחוץ תצפנו ועשׂית עליו זר זהב סביב


לי גלעד׀ לי מנשׁה ואפרים מעוז ראשׁי יהודה מחקקי


אשׁר בידו נפשׁ כל חי ורוח כל בשׂר אישׁ


ויעשׂ שׁלמה את כל הכלים אשׁר בית האלהים ואת מזבח הזהב ואת השׁלחנות ועליהם לחם הפנים


ויעשׂ הרע בעיני יהוה וילך אחר חטאת ירבעם בן נבט אשׁר החטיא את ישׂראל לא סר ממנה


כי נכח׀ עיני יהוה דרכי אישׁ וכל מעגלתיו מפלס


ויאמר שׁאול פצו בעם ואמרתם להם הגישׁו אלי אישׁ שׁורו ואישׁ שׂיהו ושׁחטתם בזה ואכלתם ולא תחטאו ליהוה לאכל אל הדם ויגשׁו כל העם אישׁ שׁורו בידו הלילה וישׁחטו שׁם


ויהי היום ויאמר יונתן בן שׁאול אל הנער נשׂא כליו לכה ונעברה אל מצב פלשׁתים אשׁר מעבר הלז ולאביו לא הגיד


ויהושׁע בן נון וכלב בן יפנה חיו מן האנשׁים ההם ההלכים לתור את הארץ


אל בני כי לוא טובה השׁמעה אשׁר אנכי שׁמע מעברים עם יהוה


ועוד אדומים באו ויכו ביהודה וישׁבו שׁבי


ולקחו זקני העיר ההוא את האישׁ ויסרו אתו


ואחר הדברים האלה במלכות ארתחשׁסתא מלך פרס עזרא בן שׂריה בן עזריה בן חלקיה


והחזיקה בו ונשׁקה לו העזה פניה ותאמר לו


כי כגבה שׁמים על הארץ גבר חסדו על יראיו


והשׁבתי׀ מערי יהודה ומחצות ירושׁלם קול שׂשׂון וקול שׂמחה קול חתן וקול כלה כי לחרבה תהיה הארץ


ויאמר לו דוד למי אתה ואי מזה אתה ויאמר נער מצרי אנכי עבד לאישׁ עמלקי ויעזבני אדני כי חליתי היום שׁלשׁה


ואחותיך סדם ובנותיה תשׁבן לקדמתן ושׁמרון ובנותיה תשׁבן לקדמתן ואת ובנותיך תשׁבינה לקדמתכן


ומעל לשׁער אפרים ועל שׁער הישׁנה ועל שׁער הדגים ומגדל חננאל ומגדל המאה ועד שׁער הצאן ועמדו בשׁער המטרה


עד מתי הישׁ בלב הנבאים נבאי השׁקר ונביאי תרמת לבם


ויאמר יהוה אלהים לא טוב היות האדם לבדו אעשׂה לו עזר כנגדו


ואבי ראה גם ראה את כנף מעילך בידי כי בכרתי את כנף מעילך ולא הרגתיך דע וראה כי אין בידי רעה ופשׁע ולא חטאתי לך ואתה צדה את נפשׁי לקחתה


וגם אני חירם אשׁר נשׂא זהב מאופיר הביא מאפיר עצי אלמגים הרבה מאד ואבן יקרה


וימלאו לו ארבעים יום כי כן ימלאו ימי החנטים ויבכו אתו מצרים שׁבעים יום


והחכמה מאין תבוא ואי זה מקום בינה


ועבד אדם ואחיהם שׁשׁים ושׁמונה ועבד אדם בן ידיתון וחסה לשׁערים


פר אחד בן בקר איל אחד כבשׂ אחד בן שׁנתו לעלה


ציון במשׁפט תפדה ושׁביה בצדקה


כל פטר רחם לכל בשׂר אשׁר יקריבו ליהוה באדם ובבהמה יהיה לך אך׀ פדה תפדה את בכור האדם ואת בכור הבהמה הטמאה תפדה


ביום ההוא גדל יהוה את יהושׁע בעיני כל ישׂראל ויראו אתו כאשׁר יראו את משׁה כל ימי חייו


ויתנהו יהוה אלהיו ביד מלך ארם ויכו בו וישׁבו ממנו שׁביה גדולה ויביאו דרמשׂק וגם ביד מלך ישׂראל נתן ויך בו מכה גדולה


ותען אסתר ותאמר שׁאלתי ובקשׁתי


ויבא דוד בבעל פרצים ויכם שׁם דוד ויאמר פרץ יהוה את איבי לפני כפרץ מים על כן קרא שׁם המקום ההוא בעל פרצים


והערים יהרסו וכל חלקה טובה ישׁליכו אישׁ אבנו ומלאוה וכל מעין מים יסתמו וכל עץ טוב יפילו עד השׁאיר אבניה בקיר חרשׂת ויסבו הקלעים ויכוה


ה ליהוה תגמלו זאת עם נבל ולא חכם הלוא הוא אביך קנך הוא עשׂך ויכננך


אחינדב בן עדא מחנימה


ישׂמחו השׁמים ותגל הארץ ויאמרו בגוים יהוה מלך


שׂמחו ביהוה וגילו צדיקים והרנינו כל ישׁרי לב